«Ο Μικρός Έγιολφ» του Ερρίκου Ίψεν και το «βραβείο καλύτερης προτεινόμενης σκηνοθεσίας και δραματουργίας» - Cat Is Art\nΑρχική Θέατρο, περισσότερο θέατρο… Κριτική παρουσίαση «Ο Μικρός Έγιολφ» του Ερρίκου Ίψεν και το «βραβείο καλύτερης προτεινόμενης σκηνοθεσίας και δραματουργίας»\nΟ “ΜΙΚΡΟΣ ΕΓΙΟΛΦ” είναι ένα πλήρες αριστούργημα και μορφικά αντιπροσωπεύει την ώριμη στιγμή του Ίψεν. Είναι ένα δοκίμιο στις έννοιες της ενοχής και του ελέους, του κοινωνικού προορισμού και του καθήκοντος. Κάτω από τις συγκρατημένες πράξεις των ηρώων του κυλούν αβυσσαλέα πάθη: όπως σ’ ένα παγωμένο ποτάμι, κάτω από την επισφαλή κρούστα του κρύβονται χειμαρρώδεις υδάτινοι όγκοι…\nΈνα παιδί πνίγεται στη θάλασσα. Μια ιστορία για την ανθρώπινη ευθύνη. Μια ιστορία για την ανθρώπινη αδιαφορία. Ένα παραμύθι γεμάτο ένοχα μυστικά και ανομολόγητους πόθους. Ένα παραμύθι τόσο αληθινό όσο και η ίδια η ζωή μας.\nΟ Μικρός Έγιολφ υπήρξε ίσως ο μεγαλύτερος θρίαμβος του Ερρίκου Ίψεν (1828-1906) όσο ζούσε. Το πρωί της κυκλοφορίας του, στις 11 Δεκεμβρίου του 1894, ουρές αναγνωστών περίμεναν μες στην ομίχλη και το κρύο έξω από τον εκδοτικό οίκο να τον αγοράσουν, καθώς είχαν ήδη διαρρεύσει αποσπάσματά του σε εφημερίδα της Χριστιανίας (παλιά ονομασία του Όσλο). Ο πρόσφατα επαναπατρισθείς -ύστερα από 27 χρόνια στην Ιταλία- συμπατριώτης τους, ο διάσημος Νορβηγός συγγραφέας, θεωρούνταν ήδη ο μέγας ανανεωτής του ευρωπαϊκού θεάτρου. Και όσον αφορά το συγκεκριμένο έργο, οι κριτικοί μιλούσαν ήδη σαν να επρόκειτο για το αριστούργημά του.\nΟ εννιάχρονος Έγιολφ είναι ένα πανέξυπνο παιδί που έμεινε παράλυτο εξαιτίας των γονιών του και μεγαλώνει σ’ ένα σπίτι όπου υπάρχει μεγάλη ένταση λόγω της ρήξης ανάμεσα στα μέλη της. Ο πατέρας του Άλφρεντ, ένας αποτυχημένος φιλόσοφος που ποτέ δεν ολοκλήρωσε ένα έργο ζωής, ένα βιβλίο για την «ανθρώπινη ευθύνη», αφοσιώνεται στο μικρό αγόρι και κάνει σκοπό της ζωής του να τον αναγάγει σε διάνοια. Η μητέρα του, η Ρίτα, αφοσιωμένη και τυφλά ερωτευμένη με τον άντρα της, απορρίπτει τον γιο και ίσως κρυφά να ελπίζει τον θάνατό του. Ο Έγιολφ, αντιδρώντας και μη θέλοντας να συνεχίσει να ζει μες στην ασφυκτική κατάσταση του σπιτιού, επιλέγει ν’ ακολουθήσει μια «ποντικοκυρά», ένα πρόσωπο λίγο βγαλμένο από τα παραμύθια, η οποία τον πνίγει σαν ποντίκι στη θάλασσα.\n«Ο Μικρός Έγιολφ» του Ερρίκου Ίψεν – To βραβείο στη Ραφίκα Σαουίς\nΝα σημειωθεί πως μία από τις σημαντικότερες διεθνείς θεατρικές διακρίσεις, το βραβείο Ίψεν, κατέκτησε το 2017 η Ελληνίδα ηθοποιός και σκηνοθέτις Ραφίκα Σαουίς. Πρόκειται για το «βραβείο καλύτερης προτεινόμενης σκηνοθεσίας και δραματουργίας» (διεθνής υποτροφία Ibsen Scholarship), που απονεμήθηκε στην πρόταση με τίτλο «Europeana» που κατάθεσε η Ραφίκα Σαουίς.\nΗ απονομή πραγματοποιήθηκε στις 18 Οκτωβρίου 2017 στη γενέθλια πόλη του Ίψεν, το Σκίεν της Νορβηγίας.\nΠυρήνας της βραβευμένης πρότασης είναι το έργο του Nορβηγού δραματουργού, Ερρίκου Ίψεν – το όνομα του οποίου φέρει και το βραβείο – ο «Μικρός Έγιολφ», στο οποίο τίθεται υπό αμφισβήτηση η ανθρώπινη ευθύνη.\nΜία κατάσταση που θέτει ερωτήματα όπως: Πώς ορίζεται σήμερα η ταυτότητα; Είμαι αποδεκτός, όπως είμαι; Ποιος υπερασπίζεται τα δικαιώματά μου;\nΣτο «Europeana» η Rafika Chawishe μεταφέρει τον σκηνικό χώρο του «Μικρού Έγιολφ» στα ελληνικά νησιά την περίοδο της προσφυγικής κρίσης.\nΟι αφηγήσεις 150 εξ αυτών που συνέλεξε η Ραφίκα Σάουις αποτελούν πολύτιμο υλικό γύρω από το οποίο πλέκεται η βραβευμένη πλέον παράσταση.\nΣτην πρόταση της Ραφίκας Σαουίς οι οδύσσειες αυτών των μικρών ηρώων καταγεγραμμένες σε 150 ηχογραφημένες μαρτυρίες εφάπτονται με το αστικό δράμα του Ίψεν που αφορά μια παιδική τραγωδία, συνθέτοντας εν τέλει ένα δοκίμιο σχετικά με τις έννοιες της ενοχής και του ελέους, του κοινωνικού προορισμού και του καθήκοντος.\nΕιδικότερα, το «Eurοpeana» ερευνά την ανθρώπινη ευθύνη μετά την απώλεια από την πλευρά των ανθρωπιστικών πρακτικών θέτοντας το ερώτημα «τι είναι πραγματικά ο ακτιβισμός» και «ποια είναι τελικά τα όρια μεταξύ φιλανθρωπίας και ανθρωπισμού;».\nΣτο σκεπτικό της βράβευσης η κριτική επιτροπή υπογραμμίζει μεταξύ άλλων ότι η Ελλάδα «βρίσκεται στην πρώτη γραμμή μιας κρίσιμης μάχης στην άμυνα των αρχών της ελευθερίας, της ανοιχτής κοινωνίας και της ανθρωπότητας. Είναι αξιοσημείωτο ότι πρόκειται για τις αξίες στις οποίες βασίζεται το οικοδόμημα της ενωμένης Ευρώπη». Και διερευνά ερωτήσεις με τις οποίες όλοι βρίσκονται αντιμέτωποι όπως: Ποιες είναι οι αρχές της ελευθερίας και της ανθρώπινης ευθύνης;\nΗ Ραφίκα Σαουίς είναι ηθοποιός, περφόρμερ και σκηνοθέτης. Γεννήθηκε στην Αθήνα και η καταγωγή της έλκεται από τη Συρία, την Ελλάδα και την Αγγλία.\nΗ Ραφίκα Σαουίς έχει παρουσιάσει έργο της στο Εθνικό Θέατρο της Νορβηγίας, στο Φεστιβάλ του Ίψεν στο πλαίσιο της πλατφόρμας «Monsters of Reality – The Mimesis Machine».\nΣτο “Μικρό Έγιολφ”, μια βαθιά ψυχολογική σπουδή, ένα αντρόγυνο πρέπει ν’ αντιμετωπίσει τον απρόσμενο θάνατο του μοναδικού παιδιού του. Όλα τ’ απωθημένα κ’ οι αμφιβολίες που φώλιαζαν για χρόνια κρυμμένες στην καρδιά τους, έρχονται στο φως και ζητάνε εκδικητικά το μερτικό τους απ’ τη ζωή.\nΡΙΤΑ: Πού να στρέψουμε το βλέμμα μας, Άλφρεντ;.. ΑΛΜΕΡΣ (Ρίχνει το βλέμμα πάνω της): Ψηλά. ΡΙΤΑ (Γνέφει συμφωνώντας): Ναι,.. ψηλά. ΑΛΜΕΡΣ: Ψηλά… Στις βουνοκορφές. Στ’ άστρα. Στην απέραντη σιωπή.\nΟ Μικρός Έγιολφ (1894), έργο της ώριμης δραματουργίας του Νορβηγού συγγραφέα καθώς και τα έργα Ο αρχιμάστορας Σόλνες (1892), Τζον Γαβριήλ Μπόργκμαν (1896) και Όταν ξυπνήσουμε εμείς οι νεκροί (1899), συνιστούν μία άτυπη “τετραλογία των νεκρών”. Ο Ίψεν στην τελευταία αυτή δραματουργική του περίοδο -έχοντας επιστρέψει στη Νορβηγία πια- εστιάζει το ενδιαφέρον του κυρίως στην υπαρξιακή αγωνία και το συνεπαγόμενο αυτής αδιέξοδο του ανθρώπου αφήνοντας σε “δεύτερη μοίρα” το κοινωνικό στοιχείο που χαρακτηρίζει όλα τα προηγούμενα έργα του. Επίκεντρο του έργου είναι ένα ισοσκελές τρίγωνο ηρώων.\nΟ μικρός Έγιολφ του Ίψεν σπαρταράει. Οι χαρακτήρες δεν επιδέχονται εύκολους χαρακτηρισμούς καθώς, όταν η ισορροπία τους, η ισορροπία των ρόλων τους, ανατρέπεται, ακροβατούν ευάλωτοι, συγκινητικοί κι εκτεθειμένοι απέναντι στο λόγο που εκφέρουν και στο λόγο πάνω στον οποίο έχουν συγκροτήσει και συγκροτούν τις επιλογές τους. Ο λόγος ως καθρέφτης τους, ο ένας ως καθρέφτης για τον άλλον και όλοι καθρέφτες για μας. Μια εξωτερική ανατροπή τους αναγκάζει να επαναπροσδιορίσουν την ταυτότητά τους, να ορίσουν την κατεύθυνση και την ποιότητα του συναισθήματός τους. Το συναίσθημα είναι η αγάπη.\nΗ ανάγκη τους να αγαπήσουν απόλυτα -με τον ιδιαίτερο τρόπο που ορίζει ο καθένας το δικό του απόλυτα- εκτίθεται από τα γεγονότα που έρχονται ν’ αποκαλύψουν το διαχρονικό ανθρώπινο όριο απέναντι σ’ αυτό το απόλυτο. Εδώ ο Ίψεν αποδίδει εξαιρετικά ανάγλυφα τη σύγκρουσή μας με αυτό το όριο, με τη μορφή του φόβου της απώλειας, με τη μορφή της προσκόλλησης σε μια εικόνα άπιαστου ιδανικού, με τις ενοχές, με την άρνηση του χρόνου που περνάει και μεταβάλλει τα πάντα, με το δέος απέναντι σ’ αυτήν την αλλαγή, με τις αντιφατικές ανάγκες.\nΟι εύθραυστες ισορροπίες του συναισθηματικού δικτύου της οικογένειας σε μια διαρκή αναθεώρηση που προκαλείται από ανατροπές, ανασφάλειες, ενοχές και από τη διαχρονική αναζήτηση του ανθρώπου για το απόλυτο συναίσθημα. Αυτό το τρομακτικά άγνωστο που κρύβεται κάτω από την επιφάνεια των ανθρωπίνων σχέσεων και που αποκαλύπτεται τόσο απρόβλεπτα μέσα από συγκρούσεις και αδιέξοδα των ηρώων, αποδίδεται με τη μαεστρία του μεγάλου Νορβηγού δραματουργού στο έργο της καλλιτεχνικής του ωριμότητας, “Ο Μικρός Έγιολφ”.\nΟ Χένρικ Ίψεν (Henrik Ibsen, 20 Μαρτίου 1828 – 23 Μαΐου 1906) ήταν Νορβηγός θεατρικός συγγραφέας, σκηνοθέτης και ηθοποιός, ένας από τους πρωτοπόρους της σύγχρονης ευρωπαϊκής δραματουργίας. Δεύτερο παιδί μιας εύπορης οικογένειας εγκαταστημένης στο λιμάνι Skien, ο Ίψεν έζησε, μετά την πτώχευση της πατρικής επιχείρησης και τη μετακίνηση της οικογένειάς του στο γειτονικό Vernstpop, δύσκολα παιδικά και εφηβικά χρόνια.\nΟ Χένρικ Ίψεν γεννήθηκε στη μικρή πόλη Skien, με γονείς τους Knud Ibsen και την Marichen Altenburg. “Οι γονείς μου και από τις δύο πλευρές ήταν μέλη των πιο διάσημων οικογενειών της Skien” γράφει ο ίδιος σε ένα γράμμα του προς τον κριτικό Georg Brandes το 1882. Η μητέρα της Marichen και ο πατριός του Knud ήταν αδέλφια, και οι γονείς του Χένρικ είχαν μεγαλώσει μαζί και πρακτικά ανατραφεί σαν αδέλφια. Η Μarichen Altenburg θεωρούνταν καλή νύφη, ήταν κόρη ενός από τους πλουσιότερους εμπόρους της Skien. Ο πατέρας του Χένρικ προερχόταν από μια μακριά γραμμή καπετάνιων, αλλά ο ίδιος αποφάσισε να γίνει έμπορος. Ο γάμος του με την Marichen ήταν ένα “υπέροχο οικογενειακό προξενιό”. Όταν ο Ίψεν ήταν επτά ετών, η τύχη του πατέρα του άλλαξε προς το χειρότερο, η οικογένεια έχασε την περιουσία της και αναγκάστηκε να μετακομίσει μόνιμα σε ένα μικρό εξοχικό σπίτι στο Ventop, έξω από την πόλη. Η χρεοκοπία του έκανε τον Knud Ibsen έναν δύσκολο και πικραμένο άντρα, ο οποίος στράφηκε στον αλκοολισμό, και η Marichen στράφηκε στην εκκλησία. Η οικογένεια Ίψεν τελικά μετακόμισε σε ένα σπίτι στην πόλη Snipetorp, που ανήκε στον ετεροθαλή αδελφό του Knud, τον πλούσιο τραπεζίτη και ιδιοκτήτη πλοίων Christopher Blom Paus. Η χρεοκοπία και η ταξική πτώση της οικογένειας έπαιξαν μεγάλο ρόλο στο μετέπειτα έργο του Ίψεν. Οι χαρακτήρες στα έργα του συχνά καθρεφτίζουν τους γονείς του, και τα θέματά του συχνά ασχολούνται με θέματα οικονομικών δυσκολιών, καθώς και ηθικές συγκρούσεις που προέρχονται από σκοτεινά μυστικά κρυφά από την κοινωνία.\nΣτην ηλικία των δεκαπέντε, ο Ίψεν αναγκάστηκε να αφήσει το σχολείο. Μετακόμισε στη μικρή πόλη Grimstad για να γίνει βοηθός φαρμακοποιού. Προκειμένου να ξεφύγει από την ανιαρή ζωή του Grimstad αρχίζει να διαβάζει και να γράφει. Το 1846, όταν ο Ερρίκος ήταν σε ηλικία 18 χρονών, απέκτησε ένα νόθο παιδί με μια υπηρέτρια, το οποίο αργότερα αναγνώρισε χωρίς όμως ποτέ να γνωρίσει. Η ιστορία του νόθου γιου του πιθανολογείται πως ήταν και η αιτία που διέκοψε κάθε σχέση με την οικογένειά του. Ο Ερρίκος Ίψεν δεν συνάντησε ποτέ ξανά τον πατέρα του, ενώ είδε τη μητέρα του μόνο μια φορά ξανά πριν πεθάνει. Διατηρούσε αλληλογραφία μόνο με μία από τις αδελφές του.\nΤο 1850, ο Ίψεν μετακόμισε στη Χριστιανία (αργότερα μετονομάστηκε σε Όσλο) με σκοπό να μπει στο πανεπιστήμιο. Σύντομα εγκατέλειψε αυτό το σχέδιο, όταν κόπηκε στις εισαγωγικές εξετάσεις, αποτυγχάνοντας στο μάθημα των αρχαίων ελληνικών. Την ίδια περίοδο αρχίζει να γράφει σε εφημερίδες και έρχεται σε επαφή με τον μικρό λογοτεχνικό κύκλο της Νορβηγίας της εποχής.\nΣύντομα μετακομίζει στο Μπέργκεν όπου περνά τα επόμενα χρόνια δουλεύοντας στο Det norske Theater, όπου είχε αυξημένες αρμοδιότητες και συμμετείχε στην παραγωγή 145 έργων ως συγγραφέας, σκηνοθέτης, δραματολόγος και παραγωγός. Κατά τη διάρκεια αυτής της περιόδου δεσμεύονταν από το θέατρο βάσει συμβολαίου, να γράφει ένα έργο το χρόνο για να ανεβαίνει στο συγκεκριμένο θέατρο. Το 1858 επιστρέφει στη Χριστιανία και γίνεται ο καλλιτεχνικός διευθυντής του Θεάτρου της Χριστιανίας, ενώ ασχολείται και με τη ζωγραφική. Την ίδια χρονιά νυμφεύεται την Suzannah Thoresen, η οποία θα γίνει και μητέρα του γιου του Sigurd (1859). Η σύζυγός του θα τον στηρίξει συναισθηματικά και θα τον ενισχύσει στη σταδιοδρομία του, πείθοντάς τον να αφοσιωθεί αποκλειστικά στη θεατρική τέχνη. Το ζευγάρι έζησε υπό δύσκολες οικονομικές καταστάσεις και σταδιακά ο Ίψεν έγινε πολύ απογοητευμένος από τη ζωή στη Νορβηγία. Το 1864, εγκαταλείπει τη Χριστιανία και πηγαίνει στο Σορέντο της Ιταλίας. Αρχικά φεύγει για ένα χρόνο, αλλά τελικά κάνει 27 χρόνια να επιστρέψει στην πατρίδα του, εργαζόμενος κυρίως στη Νότιο Ιταλία και τη Γερμανία. Εκεί, ο Ίψεν καταξιώνεται πλέον σαν καλλιτέχνης και τελικά γυρίζει στην πατρίδα του το 1895, όπου και συγγράφει τα δύο τελευταία του έργα. Τότε, μπόρεσε να ορθοποδήσει οικονομικά, αγοράζοντας ένα πολύ ακριβό σπίτι απέναντι από τα ανάκτορα του Όσλο, το οποίο σήμερα έχει μετατραπεί σε μουσείο και δέχεται καθημερινά πολλούς επισκέπτες. Ο Ίψεν είχε μια αμφιλεγόμενη σχέση με τον πλούτο, κάτι που αποδεικνύεται και από τη διακόσμηση αυτού του σπιτιού, η οποία διατηρείται στο ακέραιο έως σήμερα. Συνήθιζε επίσης να κάνει καθημερινούς περιπάτους, αλλά δεν επιδίωκε την επαφή με το κοινό (ήταν εσωστρεφής) και τον ενδιέφερε η μελέτη των ανθρωπίνων αντιδράσεων και συμπεριφορών. Διατηρούσε φιλικές σχέσεις αλλά και συχνή αλληλογραφία με αρκετές νεαρές κοπέλες, χωρίς ποτέ να αποδειχθεί κάποιο ίχνος απιστίας του σε αυτές. Έπινε σχεδόν σε καθημερινή βάση την μπίρα του στο γνωστό στέκι της πόλης του Όσλο “Grand Cafe”, του πολυτελούς ξενοδοχείου “Grand Hotel”. Τα τρία τελευταία χρόνια της ζωής του υπέφερε από σοβαρά προβλήματα υγείας, αφού είχε υποστεί αλλεπάλληλα εγκεφαλικά επεισόδια και ήταν πια ανήμπορος να δημιουργήσει.\nΣκηνικό Lille Eyolf by A. Golovin, 1907\nΑνάλυση του Βασίλη Ρίτσου\nΟ Μικρός Έυολφ (Lille Eyolf – 1894): Ο Μικρός Έυολφ γράφτηκε το 1894 κι είναι το τέταρτο απ’ τα έξη ψυχολογικά δράματα του Ίψεν που είναι και τελευταία της όλης παραγωγής του. Το λάιτ\nμοτίβ του έργου δεν είναι καθόλου νέο. Είναι το ίδιο με της Κυράς της Θάλασσας και της Έντα Γκάμπλερ, με τη διαφορά πως ο ποιητής το επεξεργάζεται τώρα με φωτεινότερη διάθεση και το τελειώνει γελαστά. Η ιδέα του εγκλιματισμού είναι και του Μικρού Έυολφ η διέπουσα γραμμή, η ιδέα που τη γεννάει η ανάγκη της προσγείωσης τ’ ανθρώπου στη ζωή όπως τη διαμορφώνουν οι\nαλύγιστοι βιολογικοί και κοινωνικοί νόμοι κι όχι όπως την επιθυμούν και την ονειρεύονται τα χωριστά άτομα, η δέα που την επιβάλλει η επιτακτική ανάγκη της συνδιαλλαγής του ιδανικού με την πραγματικότητα.\nΣε παλιότερα χρόνια, όταν ο Ίψεν περνούσε για συμβολιστής, συμβολιστής με τη δογματική σημασία του όρου, ο Μικρός Έυολφ είχε παρεξηγηθεί.\nΟι κριτικοί ζητούσαν σ’ αυτόν ανύπαρκτες προθέσεις και του δίναν προεκτάσεις κι ερμηνείες παράδοξες. Ο κόμης Προζόρ έξαφνα έβλεπε στο πρόσωπο της Ποντικομαμής ένα καθολικό σύμβολο, ενώ καθώς θα δούμε πιο κάτω, η περίεργη αυτή γυναίκα που σύμφωνα με μια παράδοση του γερμανικού μεσαίωνα γλίτωνε με τη βοήθεια του μικρού σκύλου της και της μουσικής τα σπίτια του κόσμου απ’ ό,τι «τραγάνιζε και ροκάνιζε, σκαρφάλωνε και χαρχάλευε» στα πατώματα και στα πατάρια, δεν είναι πρόσωπο φανταστικό, ούτε παράσταση συμβολική.\nΥποστηρίζοντας την έμμονη πια αντίληψη πως το θέατρο του Ίψεν είναι θέατρο ρεαλιστικό και πως η υποβλητικότητα κι ο συμβολισμός του βγαίνει απ’ την πυκνότητα του ποιητικού βιώματος του Νορβηγού δραματουργού κι απ’ την ικανότητα που έχει να γενικεύει το μερικό και συμπτωματικό, θ’ αρχίσουμε την ανάλυση.\nΕλπίδα μάταιη. Ο Άλμερς γυρίζει απ’ το βουνό αλλιώτικος, βέβαια, μα όχι όπως η Ρίτα περίμενε. Πάνω στη μόνωση του βουνού ο άντρας της έκανε καινούργιους προσανατολισμούς, πήρε νέες\nαποφάσεις. Αληθινό χρέος του δεν έπρεπε να είναι η συγγραφή ενός βιβλίου για την ανθρώπινη ευθύνη, καθώς πίστευε άλλοτε. Έπρεπε να είναι μια έμπραχτη δράση που θα φανέρωνε πόσο βαθιά συναισθάνεται στη ζωή αυτή την ευθύνη του. Έπρεπε να είναι η προσπάθειά του να γίνει αληθινός πατέρας για τον μικρόν Έυολφ, μιας ανεχτής κι ανώδυνης ζωής και να ξυπνήσει μέσα του το αίσθημα της ευτυχίας.\nΗ Ρίτα τότε επαναστατεί. Καθώς είδαμε δεν ήταν πλασμένη για να είναι μητέρα. Τα νέα καθήκοντα του άντρα της δεν ήσαν απλά μια «αυτοκαταδίκη» του, καθώς έλεγε ο ίδιος, επειδή του επιβάλλαν να θυσιάσει τις προσωπικές του φιλοδοξίες. Ήσαν και της ίδιας η καταδίκη. Τον ήξερε καλά τον άντρα της. Τώρα το χάσμα που τους χώριζε θα μεγάλωνε ακόμα περισσότερο. Ο Άλμερς κι η Άστα θα φροντίζαν για τον Έυολφ, ναι κι η Άστα που σ’ αυτήν χρωστούσε το παιδί της τ’ όνομά του. Μικρόν Έυολφ αποκαλούσε ο Άλμερς χαϊδευτικά την αδερφή του, σαν ήσαν παιδιά, μετριάζοντας έτσι τη λύπη του που δε γεννήθηκε αγόρι καθώς περίμενε. Πάλι οι δυο τους θα μοιράζονταν τα βάρη του νέου τούτου χρέους κι αυτή θα έμενε στο περιθώριο, αυτή που τα ήθελε όλα δικά της και στο ακέραιο.\nΑν η Ρίτα δεν ήταν ιψενική ηρωίδα, αν ήταν φιγούρα του γαλλικού θεάτρου ξαφνικά, το πρόβλημά της θα ήταν απλό. Θα εύρισκε μιαν εύκολη διέξοδο, πέφτοντας στον λαιμό του πρώτου που θα τύχαινε μπροστά της, ας πούμε του μηχανικού Μπόργκχαϊμ που μπαινόβγαινε στο σπίτι τους κι ήταν φανερά ερωτευμένος με την κουνιάδα της την Άστα. Ο νέος αυτός, ο γεμάτος αισιοδοξία κι εμπιστοσύνη στον εαυτό του, ήξερε πολύ καλά τι θέλει απ’ τη ζωή και θα ήταν ίσως ένας ιδανικός εραστής. Το ότι θα τον έπαιρνε της Άστα, αυτό δε θα την τρόμαζε. Κι η Άστα της έπαιρνε ένα σημαντικό μέρος απ’ την αγάπη και την αφοσίωση του άντρα της και του παιδιού της. Όμως η Ρίτα είναι στο βάθος τίμια, καθώς η Γκάμπλερ που προτιμάει να σκοτωθεί παρά να συμπληρώσει το περίφημο «τρίγωνο».\nΤο ότι κάνει σκέψεις φριχτές για μια μητέρα σαν αυτή, τάχα πως θα ήταν καλύτερα αν ο μικρός Έυολφ δεν είχε έρθει καθόλου στον κόσμο, το ότι πάνω στον αγώνα της να εξασφαλίσει ακέραιη την αγάπη του άντρα της λέει λόγια τολμηρά, αυτό δε σημαίνει πως είναι κιόλας έτοιμη για τον ξεπεσμό. Έξω απ’ την περηφάνια της, κρύβει μέσα της ένα σωρό καλά αισθήματα και για τον Άλμερς και για το παιδί της. Κι απόδειξη ο ανείπωτος πόνος που της δίνει ο ξαφνικός κι ανέλπιστος χαμός του μικρού Έυολφ που πνίγηκε στο φιόρδ καθώς παρακολουθούσε απ’ την αποβάθρα την Ποντικομαμή να μακραίνει με το παράξενο σκυλάκι της στ’ ανοιχτά. Την είχε ακουστά και μόλις μιαν ώρα πρωτύτερα την είδε για πρώτη φορά και του έκανε τόσο βαθιά αίσθηση που την παρακολούθησε κρυφά όταν έφευγε, σκλαβωμένος απ’ τα’ ανεξήγητο για την παιδική ψυχή του μυστήριο της αλλόκοτης φυσιογνωμίας της ακριβώς καθώς την ακολουθούσαν και τα ποντίκια σκλαβωμένα απ’ τη σαγήνη της μουσικής και του μικρού της Μόππελ.\nΒέβαια το πένθος της Ρίτα και του Άλμερς για τον μικρό Έυολφ που έγινε άφαντος μέσα στα βάθη του νερού, το μεγαλώνει τώρα η τύψη τους. Από λάθος δικό τους το τόσο έξυπνο και συμπαθητικό εκείνο παιδάκι δεν ήταν σε θέση, σαν όλα τα’ άλλα απιδιά, να κολυμπάει. Η εγκληματική απερισκεψία τους μαζί με τόσες άλλες παιδικές χαρές του στέρησε και τα’ απαραίτητα μέσα για της ζωής του την άμυνα.\nΌμως το πένθος αυτό θα γίνει αφορμή για έναν ξαναγεννημό. Ο πόνος είναι το μεγάλο σχολείο της ζωής. Ο άβουλος σύζυγος που χάνοντας τώρα και του νέου χρέους του τον σκοπό, τον μικρό Έυολφ, ζητάει να φύγει με την αδερφή του, επειδή η Ρίτα που τον τρόμαζε έναν καιρό με τον πληθωρισμό της, τώρα του φαίνεται περισσότερο ξένη, αν όχι και μισητή, μια και φαντάζεται πως ποτέ της δεν αγάπησε το παιδί τους, θα ωφεληθεί πολλά απ’ τον πόνο του. Το ίδιο κι η Ρίτα θα βγει ξελαγαρισμένη απ’ τη δοκιμασία της καθώς το σίδερο απ’ τη φωτιά.\nΗ δοκιμασία όμως του Άλμερς είναι ακόμα σκληρότερη. Δεν τραυματίζεται μόνο σαν πατέρας. Πλάι στον πόνο του για τον χαμό του παιδιού του, έρχεται και μια άλλη οδυνηρή έκπληξη να τον λυγίσει: Η αποκάλυψη πως η Άστα, η αδερφή του που για χάρη της παντρεύτηκε κι έγινε δυστυχισμένος, η τρυφερή γυναίκα που ξέρει ν’ αφοσιώνεται δεν είναι αδερφή του. Η μητέρα της που ήρθε σε δεύτερο γάμο με τον πατέρα του, την είχε κάνει μ’ έναν ξένο. Και ξαφνικά, του περνάει η τρελή ιδέα πως αφού δεν είναι πραγματικά αδερφή του, μπορεί να φτιάξει μαζί της τη νέα ζωή του, μακριά απ’ τη γυναίκα του και το μέρος όπου πλανιέται ο ίσκιος του αδικοχαμένου παιδιού τους.\nΣίγουρα η Άστα τον ένιωθε περισσότερο απ’ τη γυναίκα του. Σίγουρα απ’ τα παιδικά τους χρόνια υπήρχε μια αφανέρωτη κλίση ανάμεσά τους που ξεπερνούσε την αδερφική αγάπη, ένας\nκαμουφλαρισμένος ερωτισμός που τώρα πια ούτε ο φυσικός, ούτε ο ηθικός νόμος τον εμπόδιζε να ξεδιπλωθεί. Μα η Άστα δε διστάζει να κάνει εκείνο που της υπαγορεύει η συνείδησή της κι όχι εκείνο που η καρδιά της θα προτιμούσε. Αν πριν απέκρουε τον νεαρό μηχανικό Μπόργκχαϊμ για να μπορεί να βρίσκεται πάντα κοντά στον αδερφό της και στον μικρό σακάτη, γιατί χρειάζονταν κι οι δυο τους την αγάπη και την τρυφερότητά της, τώρα θα τον ακολουθήσει στις μακρινές περιοδείες της πρόσχαρης και γόνιμης ζωής του. Ο Άλφρεντ πρέπει να μείνει κοντά στη γυναίκα του. Αυτό είναι το χρέος του.\nΑν η ζωή του μικρού Έυολφ τους χώριζε έναν καιρό, ο θάνατός του μπορεί να τους ενώσει τώρα. Ίσως μονάχοι τους βρουν τη σωτηρία τους. Αυτή θα φύγει μακριά τους. Κοντά στον Μπόργκχαϊμ, τον νέον αυτόν άνθρωπο τον γεμάτο υγεία κι αισιοδοξία που πιστεύει πως μόνο τη χαρά του μπορεί κανείς να μοιράζεται με τον άνθρωπο που αγαπάει κι όχι τη λύπη του, η Άστα θα βρει τον τρόπο να ξοδέψει τον πλούσιο θησαυρό της ψυχής της.\nΟ Μπόργκχαϊμ που τέλειωσε τη δημόσια αποστολή που είχε στην περιφέρεια των Άλμερς και τώρα πηγαίνει αλλού ν’ ανοίξει καινούργιους δρόμους στις ερημιές των βουνών, έχει ανάγκη από έναν σύντροφο πιστό κι αφοσιωμένο για να τον ξεκουράζει μετά απ’ το βάρος της δουλειάς του. Κι η Άστα τα’ αποφασίζει να γίνει η σύντροφος της ζωής του πρόσχαρου αυτού παλικαριού που είναι φανερό το μυστικό της αισιοδοξίας και της πίστης του: πως δε ζητάει απ’ τη ζωή περισσότερα απ’ όσα μπορεί να κερδίσει.\nΟι δύο σύζυγοι μένουν τώρα μόνοι. Πώς θα βαστάξουν τον βαρύ σταυρό της ζωής τους; Αν αγαπιόντουσαν αληθινά, το πράγμα θα ήταν πιο εύκολο. Μα καθώς είπαμε κι η αγάπη υπόκειται στον νόμο της αλλαγής κι η φλόγα της πρώτης αγάπης τους δεν έσβησε. Αν δεν πνιγόταν ο Έυολφ η Ρίτα ίσως να εύρισκε κάποιο νόημα στο νέο καθήκον που έταξε ο άντρας της στη ζωή του: να εμπνεύσει στο τραυματισμένο πριγκιπόπουλό τους το αίσθημα της ευτυχίας. Μα ο Έυολφ έχει χαθεί στα βάθη της θάλασσας και τα μεγάλα ορθάνοιχτα μάτια του προβάλλουν αδιάκοπα την αγωνία τους στην ταραγμένη φαντασία της Ρίτα και του Άλφρεντ. Έτσι λοιπόν θα ζήσουν το υπόλοιπο της ζωής τους; Αν ανοίγαν το σπίτι τους και δέχονταν κόσμο, αν αρχίζαν καινούργια ζωή, αυτό θα τους ξεγελούσε ίσως, μα τι είδους ζωή θα ήταν στο βάθος;\nΗ Ρίτα που υποφέρει απ’ την αρρώστια της Έντα Γκάμπλερ, έχει παρά το θερμό και παράφορο ταμπεραμέντο της περισσότερη θέληση κι εμπιστοσύνη στη ζωή. Δε θ’ αυτοκτονήσει. Ούτε θα σύρει τη συντριμμένη ζωή της κοιτάζοντας στα βάθη των υγρών αβύσσων τα ορθάνοιχτα μάτια του πεθαμένου παιδιού της, άγρυπνη υπόμνηση των τύψεων που πρέπει να έχει. Αν η ερωτική αγάπη υπόκειται στον νόμο της αλλαγής, υπάρχει μια άλλη αγάπη που δεν περνάει. Η αγάπη του πλησίον.\nΚαι να το χρέος που επιβάλλει στον εαυτό της. Δίνοντας ειλικρινά το χέρι της στον άντρα της, να συνεχίσουν μαζί τη ζωή τους, αφιερώνοντας αυτή τα «χρυσά βουνά» της και τη γυναικεία\nτρυφερότητά της κι εκείνος τη δραστηριότητά του, για να χαρίσουν στα ξένα παιδιά, στα παιδιά των θαλασσινών και των ψαράδων της περιοχής τους, την ευτυχία που δεν μπορέσαν να δώσουν στο δικό τους παιδί.\nΑυτός είναι ο ψυχολογικός καμβάς κι η υπόθεση του Μικρού Έυολφ, ενός δράματος με happy end, μα τόσο συγκλονιστικά ανθρώπινο κι επιβλητικό. Ο Ίψεν, ο αλύγιστος ιδεαλιστής, αυτός που δεν\nανέχτηκε ποτέ κανέναν συμβιβασμό, κάνει για πρώτη φορά μιαν ομολογία ή καλύτερα μια πράξη συνδιαλλαγής. Ο νέος ακόμα Αδάμ του Σέλλιγκ, το θεοποιημένο άτομο του Κίρκεγκορντ, ο\nΥπεράνθρωπος του Νίτσε που πίστευε κι αυτός έναν καιρό στην ανάγκη τους, πρέπει να είναι στο βάθος τέρας που το αποκρούει η ίδια η ζωή. Ο άνθρωπος είναι, βέβαια, πιο δυνατός όταν μπορεί να ζει μόνος, ωστόσο η μόνωση αυτή είναι αντικοινωνική, αντιστρατεύεται στης ίδιας της ζωής το νόημα που συμπληρώνεται με την ομαδική κατανόηση και συνεργασία.\nΑυτό το συμπέρασμα βγαίνει απ’ τον Μικρό Έυολφ. Παράδοξο συμπέρασμα, βέβαια, για τον ποιητή που έβαλε μέσα στου Μπραντ το μυαλό τη γρανιτένια σκέψη πως ο άνθρωπος που δε θυσιάζει και τη ζωή του την ίδια για το ιδανικό και την πίστη του, δεν έδωσε τίποτα σ’ αυτό, έστω κι αν για χάρη του απαρνήθηκε μητέρα, γυναίκα, παιδιά και κάθε ατομική του ευτυχία. Παράδοξο κι όμως διαφωτιστικό, γιατί είναι ο πνευματικός καρπός της μεγάλης ωριμότητας του Ίψεν, είναι μια συγκλονιστική εξομολόγηση γεμάτη αυτογνωσία, καταστάλαγμα μιας πλούσιας μα πικρόχυμης ζωικής πείρας.\nΤα μυστικά του Μικρού Έυολφ είναι πολύ φανερά. Κι όμως υπάρχει η παλιά αντίληψη για τον δήθεν συμβολισμό της Ποντικομαμής που πρέπει να μας απασχολήσει λίγο. Η «Ποντικομαμή» σύμφωνα με τη γλώσσα του πρωτότυπου θα ταίριαζε περισσότερο να λεγόταν «Ποντικοκυρά» ή «Ποντικοδιώχτρα». Όμως λέγεται έτσι, όχι για να συσχετιστεί η ιδιότητα της μαμής με το επάγγελμά της, καθώς νόμισε κάποιος κριτικός, μα επειδή εκτός απ’ τη λέξη «Ποντικομαμή» καμιά άλλη δεν είναι σε χρήση στη γλώσσα μας με πρώτο το ίδιο συνθετικό και δεύτερο τον άνθρωπο.\nΜ’ άλλα λόγια, πήρε τα’ όνομά της για ν’ απηχεί λαϊκά, καθώς στο πρωτότυπο, ακριβώς για ν’ αποκλειστεί κάθε υπόνοια συμβολικής προέκτασης.\nΗ περίφημη λοιπόν Ποντικομαμή είναι μια γυναίκα που διώχνει τα ποντίκια απ’ τα σπίτια με τη βοήθεια της μουσικής κι ενός σκύλου από ειδική ράτσα (τα griffons οι Γερμανοί τα λένε γι’ αυτή τους την ιδιότητα Rattler ή Rattenfanger, δηλαδή ποντικοπιάστες), ένα είδος ξορκίστρας. Τέτοιες ξορκίστρες που να διώχνουν ποντίκια δεν υπάρχουν στον τόπο μας. Υπάρχουν αντίθετα άλλες αντί για πλάσματα του Θεού, διώχνουν ανύπαρκτα πλάσματα της λαϊκής δεισιδαιμονίας, όπως αερικά, καλικατζαρέους, ξωτικά και τα παρόμοια. Όμως στον γερμανικό μεσαίωνα τα πρόσωπα αυτά ήσαν γνωστά κι η λαϊκή πίστη στη μαγική τους ιδιότητα ήταν ανάλογη με κείνη που έχουν σήμερα οι κάτοικοι της Αιγύπτου στους ξορκιστάδες που διώχνουν απ’ τα σπίτια της υπαίθρου τα φίδια. Γνωστή είναι η παράδοση για τον «Ποντικοδιώχτη του Χάμελν» που την εκμεταλλευτήκαν ποιητικά ο Γκαίτε, ο Σίμροκ κι άλλοι και που έγινε και μελόδραμα απ’ τον Νέσσλερ.\nΤ’ ότι μια τέτοια γυναίκα πρέπει να κάνει βαθιάν αίσθηση σ’ ένα μικρό παιδί που την πρωτοβλέπει και τ’ ότι η προσωπικότητά της παίρνει μέσα στη φαντασία του υπερφυσικές διαστάσεις, αυτό είναι πολύ φυσικό. Ο ίδιος ο Ίψεν στα παιδικά του χρόνια στο Σκέιν είχε κάποτε συναντήσει μια τέτοια ξορκίστρα που του έκανε τόσην εντύπωση ώστε να θυμηθεί στα γερατειά του και να την απαθανατίσει. Η επίδραση λοιπόν που άσκησε η Ποντικομαμή πάνω στον μικρό Έυολφ έχει αφορμές καθαρά ψυχολογικές. Τ’ ότι η παιδική του περιέργεια τον έσπρωξε να την ακολουθήσει κρυφά για να δει πώς κάνει με το μικρό της Μόππελ τα μάγια της, είναι τόσο φυσική όσο κι η περιέργεια των πιτσιρίκων που ακολουθούν από γειτονιά σε γειτονιά τους μασκαράδες ή το γαϊτανάκι της απόκριες, τόσο που καμιά φορά να χάνουν τελείως τον προσανατολισμό τους με το σπίτι τους. Αυτός μόνο ο επηρεασμός δικαιολογεί τον χαμό του μικρού Έυολφ που καθώς παρακολουθεί απ’ την προκυμαία την ξορκίστρα να μακραίνει με τη βάρκα, κυριεύεται από ίλιγγο και πέφτει μέσα στο φιορδ και πνίγεται.\nΑν τώρα η παράξενη αυτή γυναίκα που παγανιάζει ποντίκια, έναν καιρό παγάνιαζε ανθρώπους, καθώς λέει, ή μάλλον έναν άνθρωπο, τον άνθρωπο, τον άνθρωπο π’ αγάπησε, αυτό δεν πρέπει να προσδίδει καμιά συμβολική σημασία στην προσωπικότητά της. Σίγουρα, όταν ήταν νέα, πριν ο χρόνος και ποιος ξέρει τι εναντιότητες της ζωής την κάνουν ξορκίστρα, ένα τέτοιο ανισόρροπο και μαραζωμένο γύναιο, είχε κι αυτή τον καλό της που τώρα αναπαύεται στους βυθούς της θάλασσας.\nΏστε ο παραλληλισμός της Ποντικομαμής με τη Γέρδα του Μπραντ ή μ’ άλλες μορφές του ιψενικού θεάτρου που καθώς η Έντα Γκάμπλερ κάνουν συνειδητά το κακό, κυριευμένες από μια ψυχοπάθεια ή από ένα αίσθημα εκδίκησης είναι τουλάχιστον άτοπος. Η Ποντικομαμή δεν είναι possedee με την έννοια του Μάλβικ της Αγριόπαπιας, ούτε αντιπροσωπεύει τον Πειρασμό ή τον αντίστοιχο δαίμονα της σκανδιναβικής μυθολογίας Λόκκι, δεν ενσαρκώνει δηλαδή το «πνεύμα της καταστροφής». Αν εξόν απ’ τα ποντίκια της παράσυρε και τον μικρόν Έυολφ στον βυθό της θάλασσας, στην πράξη της αυτή δεν υπάρχει καμιά πρόθεση. Ο Άλεμρς, αλήθεια, το συλλογίζεται σε μια στιγμή, τάχα γιατί να κάνει κακό στο παιδί του που ποτέ δεν την πείραξε, ούτε την πετροβόλησε σαν τ’ άλλα παιδιά. Όμως ο συλλογισμός του αυτός δικαιολογείται περισσότερο απ’ την πατρική συντριβή του παρά απ’ τα γεγονότα τα ίδια.\nΌσον αφορά την τεχνική του έργου, εδώ εφαρμόζει ο Ίψεν τον νόμο των τριών ενοτήτων πυκνώνοντας τη δράση σ’ ένα μικρό, σχεδόν ελάχιστο χρονικό διάστημα. Γεγονός όμως είναι πως ο ποιητής δεν πέτυχε την ιδανικότερη κατανομή του υλικού του. Το δραματικό ενδιαφέρον μοιράζεται άνισα στις τρεις πράξεις του Μικρού Έυολφ κι οι «υφέσεις» που προετοιμάζουν συνήθως το δραματικό κορύφωμα διαρκούν περισσότερο του δέοντος.\nΘέλοντας να δικαιολογήσεις κανείς την αδυναμία τούτη, θα μπορούσε να επικαλεστεί το γεγονός πως ο Μικρός Έυολφ έχει ουσιαστικά δύο ξεχωριστά θέματα, πρώτο τις σχέσεις Άλμερς και Ρίτα και δεύτερο τις σχέσεις Άλμερς και Άστα με συνεχτικό κρίκο τους τον μικρόν Έυολφ. Μα ο «συμφυρμός» αυτός (απ’ το λατινικό contaminatio) για έναν συγγραφέα της πείρας και της τεχνικής του Ίψεν μάλλον να τονώσει θα έπρεπε παρά να ελαττώσει το ενδιαφέρον του έργου. Ώστε απομένει η εκδοχή πως ο Ίψεν βιάστηκε πολύ μετά απ’ τον Αρχιτέκτονα Σόλνες να δώσει το καινούργιο έργο του και πως δεν έλαβε τον καιρό να δουλέψει προσεχτικότερα το θέμα του.\nΚι όμως ούτε αυτό συμβαίνει στην πραγματικότητα. Ο Ίψεν χρειάστηκε δύο χρόνια για τον Μικρό Έυολφ, όσα δηλαδή χρειάστηκε παλιότερα για να δώσει δύο δράματα μαζί, τους Βρικόλακες και τον Εχθρό του Λαού. Πρέπει λοιπόν να δεχτεί κανείς πως ο ποιητής είχε αρχίσει να κουράζεται. Η τρίτη πράξη του Μικρού Έυολφ το φανερώνει καθαρά. Μετά απ’ το δραματικό κορύφωμα της δεύτερης, μετά απ’ τον σπαραχτικό εκείνο χωρισμό των δύο αδερφών που αποκαλύφθηκε ξαφνικά πως ήσαν πραγματικά αδέρφια, η τρίτη πράξη που εξαντλείται στην αναζήτηση μιας λύσης, ενός νέου προσανατολισμού που θα κάνει δυνατή τη μελλοντική συμβίωση των Άλμερς σημειώνει μια χτυπητή ύφεση.\nΚι αυτή ωστόσο η σχετικά με τις δύο άλλες αδύναμη τρίτη πράξη του έργου παρουσιάζει μιαν εξομολογητική λεπτομέρεια βαρυσήμαντη: τη γνωριμία του ήρωα με τον θάνατο κατά τη μοιραία\nκείνη παραπλάνηση πάνω στα βουνά. Είναι τάχα τυχαίο το γεγονός πως ο Ίψεν κάνει με τον Μικρό Έυολφ μια πράξη συνδιαλλαγής ακριβώς την εποχή της μεγάλης ωριμότητάς του και πιο ειδικά την εποχή που αισθάνεται πια καθώς ο Άλφρεντ Άλμερς τον θάνατο σαν έναν μοιραίο συνταξιδιώτη και δανειστή του όπου και να είναι θα παρουσιαστεί για να ζητήσει την εξόφληση του χρέους του;\nΜάλλον δεν είναι καθόλου τυχαίο. Μια φορά, οι ιδέες κι η εξομολογητική διάθεση του Μικρού Έυολφ δεν επηρεάσαν καθόλου την ψυχολογική υφή του. Παραμένει δράμα ψυχολογικό, αν όχι απ’ τα πιο τεχνικά του Ίψεν, πάντως απ’ τα πιο ενδιαφέροντα. Η μεγάλη άλλωστε αξία του Νορβηγού δραματουργού έγκειται στη δύναμη που έχει ν’ αντικειμενοποιεί το υποκειμενικό και να γενικεύει το μερικό.\nΜιλώντας κάποτε ο Ίψεν με τον κόμη Προζόρ για τον Μικρό Έυολφ του είχε πει: Καλά θα κάνουν ν’ ασχολούνται λιγότερο μ’ ό,τι σκέφτομαι. Ο καθένας μας ενεργεί ή γράφει υπό την επήρεια μιας ιδέας. Πέτυχα να φτιάξω ένα καλό έργο και ζωντανούς ανθρώπους; Αυτό είναι το ζήτημα. Κι η απάντηση στην ερώτησή του πρέπει να είναι καταφατική. Η δοκιμασία του χρόνου ούτε την αισθητική αξία του Μικρού Έυολφ μείωσε, ούτε και την κεντρική ιδέα του ξεθώριασε. Η ιδέα της αγάπης που ξεπερνώντας την ατομική ικανοποίηση τείνει να γίνει κίνητρο μιας γενικότερης δράσης, μιας δράσης που αποβλέπει στην ευτυχία γενικά των ανθρώπων, είναι απ’ τις ιδέες που δε θα γεράσουν ποτέ.\nΠηγή ανάλυσης: http://www.24grammata.com/wp-content/uploads/2011/11/Ritsos-Vas.-Ibsen-24grammata.com_.pdf\n* Αρχική φωτογραφία: Lille Eyolf – Theatre in Skien\n«πνεύμα της καταστροφής»\n«Ποντικοδιώχτης του Χάμελν»\n«Ποντικοκυρά» ή «Ποντικοδιώχτρα»\nIbsen Scolarship-Ibsen Awards\nLille Eyolf - Theatre in Skien\nLille Eyolf – 1894\nRattler ή Rattenfanger\nΒασιλική Ακαδημία Θεάτρου/Λονδίνο\nΓέρδα του Μπραντ\nΕιρήνη Αϊβαλιώτου ποντικοκυρά\nΟ Μικρός Έγιολφ ανάλυση\nΌσλο "Grand Cafe"\nΣκίεν της Νορβηγίας\nΦεστιβάλ του Ίψεν\nEuropeana: Η βραβευμένη πρόταση της Rafika Chawishe στην Εναλλακτική Σκηνή της ΕΛΣ\nΓαλαξίας από 21 λαμπερά αστέρια φωτίζει το νέο έργο της Ραφίκας Σαουίς, «Europeana»


China Mobile A4S: Τιμή, χαρακτηριστικά και πού να αγοράσετε\n17 May 2021 18:23:49\nΤιμή και χαρακτηριστικά για China Mobile A4S\nΤεχνικό δελτίο του China Mobile A4S\nΗ εύρεση της καλύτερης τιμής για το China Mobile A4S δεν είναι εύκολη δουλειά. Εδώ θα βρεις πού να αγοράσεις το China Mobile A4S στην καλύτερη τιμή. Ψάχνουμε συνεχώς τις τιμές σε περισσότερα από 100 καταστήματα για να μπορείς να βρεις το αξιόπιστο κατάστημα με την καλύτερη τιμή.\nΚινητά από China Mobile\nΤιμές China Mobile A4S\nChina Mobile A4S • Κίνα · 2GB · 16GB\nChina Mobile A4S • Κίνα · 3GB · 32GB\nΣχεδιασμός και Υλικά του China Mobile A4S\nΙσχύς και Υλικό του China Mobile A4S\nΆλλα τηλέφωνα με τον επεξεργαστή MediaTek MT6750N\nΚάμερα του China Mobile A4S\nΣυνδεσιμότητα του China Mobile A4S\nΜπαταρία του China Mobile A4S\nΛογισμικό του China Mobile A4S\nΚριτικές χρηστών του China Mobile A4S\nΘέλεις να πεις την άποψή σου για το China Mobile A4S;\nΗ μνήμη εμφανίζεται πλήρης και είναι απαλλαγμένη από όλα τα προγράμματα\nΣβήνει συνεχώς και η κάλυψη είναι αδύναμη Ελπίζω να επωφεληθώ\nΤο πρόβλημά μου είναι ότι σβήνει συνεχώς και η κάλυψη είναι αδύναμη\nΤο τηλέφωνο είναι φυσιολογικό για εξαιρετικό προϋπολογισμό\nΤα δικαιώματα ρίζας δεν μπορούν να ληφθούν ακόμη\nΠροβολή όλων των απόψεων για τη συσκευή China Mobile A4S\nΣυχνές ερωτήσεις σχετικά με το China Mobile A4S.\nΠοια είναι τα χαρακτηριστικά του China Mobile A4S;\nΑυτά είναι τα κύρια χαρακτηριστικά και προδιαγραφές του China Mobile A4S:\nΕπεξεργαστής: MediaTek MT6750N\nΠοια είναι η τιμή του China Mobile A4S;\nΔεν υπάρχουν διαθέσιμες τιμές για το China Mobile A4S στη χώρα Ελλάδα.\nΠόσο διαρκεί η μπαταρία του China Mobile A4S;\nΗ μπαταρία του China Mobile A4S έχει χωρητικότητα 3300 mAh.\nΣε ποια χρώματα είναι διαθέσιμο το China Mobile A4S;\nΤο China Mobile A4S είναι διαθέσιμο σε 3 χρώματα: black, blue και gold.\nChina Mobile A4SΚίνα · 2GB · 16GB


Τα μυστικά ομορφιάς της Jennifer Aniston - Ζούμε Ωραία\nMια super star ηθοποιός, παραγωγός και επιχειρηματίας με ελληνική καταγωγή. Μια γυναίκα αγαπητή, χαρισματική και πανέμορφη. Έχει φυσική ομορφιά που φροντίζει να διατηρεί κυρίως με φυσικούς τρόπους. Είναι 52 ετών ι φαίνεται πολύ μικρότερη και υγιής.\nΠοια είναι όμως τα μυστικά της ομορφιάς της που αποκαλύπτει με μεγάλη άνεση στους fans της;\nΜια διατροφή υγιεινή χωρίς να είναι πολύ περιοριστική…\nco Instagram JenniferAniston\nΤο σώμα της είναι εντελώς νεανικό γιατί από μικρή ηλικία έδινε προσοχή σε τροφές υγιεινές. Επιλέγει superfood και τροφές υψηλής διατροφικής αξίας. Δεν υποβάλει το σώμα της σε εξαντλητικές δίαιτες, που κουράζουν ψυχολογικά και οργανικά, αλλά ακολουθεί το μοντέλο μιας ισορροπημένης διατροφής.\nΤης αρέσουν οι γευστικές δημιουργίες της φιλοσοφίας «Good Mood Food» που ανεβάζουν τη διάθεση και διώχνουν το stress.\nΣτο διαιτολόγιό της επιλέγει τη μέθοδο 80/20, το 80% είναι υγιεινές τροφές και το 20% είναι τροφές που της χαρίζουν ευχαρίστηση… γιατί πράγματι το φαγητό είναι εμπειρία και art de vivre.\nΣε ορισμένα χρονικά διαστήματα, η ηθοποιός επιβάλλει λίγη αποτοξίνωση χωρίς αλκοόλ ή καφέ για λίγες μέρες, ή ακολουθεί διατροφή χωρίς στερεά τρόφιμα ή ακολουθεί ωμοφαγική δίαιτα.\nΈτσι διατηρεί τη γραμμή της χωρίς απογοητεύσεις…\nΤο τονισμένο και όμορφα σμιλεμένο σώμα της, η Τζένιφερ Άνιστον το οφείλει όχι μόνο στο Dna. Η όμορφη ηθοποιός γυμνάζεται μεθοδικά της αρέσει το pilates, το γρήγορο βάδην, η γιόγκα, το κολύμπι και λατρεύει το trekking στη φύση.\nΗ Jennifer προτιμά να γυμνάζεται 1 ώρα κάθε ημέρα παρά να κάνει εντατικές συνεδρίες δύο – τρεις φορές την εβδομάδα.\nΤα μαλλιά της όμορφης “Jen” είναι η δύναμή της … λέει χαμογελώντας.. και η αλήθεια είναι μεταξένια. Η Jennifer Aniston έχει υιοθετήσει μέχρι σήμερα μια φυσική κουπ με μακριά ίσια μαλλιά και ξανθές ανταύγειες.\nΗ αλήθεια είναι ότι τα φροντίζει πολύ βουρτσίζοντάς τα 3 φορές την ημέρα, με βούρτσα από τρίχες αγριόχοιρου και συνήθως τα αφήνει να στεγνώσουν φυσικά.\nΣυχνά φροντίζει για την ενυδάτωσή τους με μάσκες φυσικές και ελαιόλαδο..\nΕνυδατωμένη και λαμπερή επιδερμίδα\nΤο δέρμα της Jennifer Aniston φαίνεται τόσο νεανικό σαν να μην το αγγίζει ο χρόνος. Αυτό οφείλεται κυρίως σε 2 συμβουλές ομορφιάς:\nΓια να διατηρήσει το δέρμα στο πρόσωπό της λαμπερό και ελαστικό, η ηθοποιός χρησιμοποιεί ορό και κρέμα κολλαγόνου ή σκόνη κάθε πρωί. Μια τρελή αντιρυτιδική μέθοδος, αλλά εξαιρετικά αποτελεσματική.\nΓια να είναι καλά ενυδατωμένο το δέρμα της, χωρίς κηλίδες η Jennifer βασίζεται στη γνωστή τεχνική: πίνει τουλάχιστον 2 λίτρα εμφιαλωμένο νερό την ημέρα και προστατεύει το πρόσωπό της από τις ακτίνες του ήλιου, εφαρμόζοντας μια ενυδατική κρέμα SPF 30 κάθε μέρα και εννοείται ότι δεν ξεχνά το καπέλο της όταν ο ήλιος είναι δυνατός.\nΠροηγούμενο άρθροΦέτος δοκίμασε εναλλακτικές διακοπές\nΕπόμενο άρθροΚεφτεδάκια χοιρινά Μυκόνου


«Δάσκαλοι οι Βαρέλα και Κρέσπο!» – inpaok.com\nΟ Γιάννης Μιχαηλίδης… αποκαλύπτεται στο INPAOK!\nΈνα από τα καινούρια πρόσωπα του δεύτερου σταδίου της προετοιμασίας του ΠΑΟΚ, στο Χορστ της Ολλανδίας ήταν ο Γιάννης Μιχαηλίδης.\nΟ νεαρός αριστεροπόδαρος αμυντικός του Δικεφάλου μιλάει στο INPAOK για την πρώτη του εμπειρία στην πρώτη ομάδα του Δικεφάλου, τον Αμπέλ Φερέιρα αλλά και τους Βαρέλα και Κρέσπο, τους οποίους και αποκάλεσε «δάσκαλους».\nΓια τους αμυντικούς που θαυμάζει:\n«Οι δύο αμυντικοί που ξεχωρίζω είναι ο Παπασταθόπουλος και ο Φαν Ντάικ!»\nΓια το πώς αντέδρασε, μόλις πληροφορήθηκε τη συμμετοχή του στην προετοιμασία με την ανδρική ομάδα:\n«Χάρηκα πολύ εκείνη τη στιγμή! Δεν μπορώ να πω ότι το περίμενα, γιατί δεν ήμουν στο πρώτο στάδιο στο Άπελντοορν. Χάρηκα πάρα πολύ!»\nΓια τις πρώτες του εντυπώσεις από τον Αμπέλ Φερέιρα:\n«Αν και είμαι λίγες μέρες στην ομάδα, έχω καταλάβει πως πρόκειται για έναν πολύ καλό άνθρωπο αλλά και προπονητή. Συμπεριφέρεται σε όλους με τον καλύτερο τρόπο».\nΓια τη δοκιμή του στη θέση του αριστερού μπακ:\n«Έχω αγωνιστεί άλλες δύο-τρεις φορές, δεν είναι η φυσική μου θέση. Αλλά αυτό εξαρτάται από τον προπονητή. Πάνω απ’ όλα πρέπει να το θέλεις, γιατί μπορείς να μάθεις μέσα από τις προπονήσεις, να σε καθοδηγήσει τακτικά ο προπονητής. Χρειάζεται δουλειά!»\nΓια την παρουσία στην προετοιμασία των Γαϊτανίδη και Τσιγγάρα με τους οποίους ήταν συμπαίκτες στην Κ19:\n«Τα παιδιά ήταν και στο πρώτο στάδιο της προετοιμασίας. Στην αρχή με βοήθησαν πολύ, όπως και όλοι στην ομάδα».\nΓια τα δυνατά στοιχεία στο παιχνίδι του, αλλά και αυτά που πρέπει να βελτιώσει:\n«Οι μακρινές μπαλιές είναι από τα καλά μου στοιχεία, όπως και το ψηλό παιχνίδι. Χρειάζομαι βελτίωση στο ένας εναντίον ενός και να γίνω πιο aggressive! Δουλεύω στις προπονήσεις τις μακρινές μπαλιές, όμως πρέπει να το έχεις και λίγο…»\n«Παίζω πολύ Play Station και προτιμώ το Fifa!»\nΓια το εάν έχει επηρεαστεί από τον «θόρυβο» γύρω από το όνομά του ήδη από την περσινή σεζόν:\n«Όχι, αλλά χάρηκα πολύ. Το κεφάλι πρέπει να είναι κάτω και χρειάζεται πολλή δουλειά. Δεν είμαι από τους ανθρώπους που παρασύρονται εύκολα».\nΓια το πώς ονειρεύεται το μέλλον του στον ΠΑΟΚ:\n«Θέλω να είμαι στην ενδεκάδα του ΠΑΟΚ, να περάσουμε στους ομίλους του Champions League και να κατακτήσουμε ξανά το πρωτάθλημα γιατί είναι αλλιώς με την Κ19 κι αλλιώς με την ανδρική ομάδα».\nΓια τον Άγιαξ, τον πρώτο αντίπαλο του Δικεφάλου στην κορυφαία διασυλλογική διοργάνωση:\n«Πρόκειται για μια εξαιρετική ομάδα, έφτασε πέρυσι ως τα ημιτελικά του Champions League. Δεν έχουμε να φοβηθούμε κάτι, θα είμαστε αυτοί που είμαστε και θα διεκδικήσουμε όλες τις πιθανότητες».\nΓια το γεγονός ότι θα αποχωριστεί το ταίρι του στο κέντρο της άμυνας, Αποστολό Διαμαντή:\n«Η αλήθεια είναι ότι όλοι είχαμε δεθεί στην Κ19. Περισσότερο, όμως, με τον Διαμαντή γιατί ήμασταν στην ίδια θέση, από μικροί μαζί. Θα μου λείψει όπως και τα άλλα παιδιά, αλλά ποτέ δεν ξέρεις, κάποια στιγμή μπορεί να βρεθούμε ξανά μαζί».\nΓια το τρομερό αμυντικό δίδυμο Βαρέλα-Κρέσπο και το πόσο τον έχουν βοηθήσει:\n«Είναι δύο πάρα πολύ καλοί παίκτες, δουλευταράδες, δάσκαλοι για μένα! Δεν προσπαθώ να τους πάρω τη θέση, αλλά πιο πολύ να αποκτήσω εμπειρίες δίπλα τους. Μιλάμε για τα πάντα και είναι πολύ καλοί άνθρωποι!»\nΓια τον Πάμπλο Γκαρσία και την ιδιαίτερη προσωπικότητά του:\n«Είναι πατέρας για εμάς, ο δεύτερος πατέρας μας! Υπάρχει μεγάλη διαφορά ανάμεσα στον παίκτη και τον προπονητή Γκαρσία. Είναι ολύ καλός άνθρωπος, πιο ήρεμος στα αποδυτήρια, αλλά κάποιες φορές που έπαιζε μαζί μας ήταν έβγαζε αυτό το… aggressive στοιχείο!»


Τα 10 καλύτερα ξενοδοχεία κοντά σε: Ramada by Wyndham San Diego National City\nNational City: Πακέτα διακοπών\nΤα καλύτερα ξενοδοχεία κοντά σε: Ramada by Wyndham San Diego National City\nΞενοδοχεία κοντά σε: Ramada by Wyndham San Diego National City\nRamada by Wyndham San Diego National City: Διαβάστε κριτικές\nΣε οποιαδήποτε απόσταση από: Ramada by Wyndham San Diego National City\nΦίλτροΣε οποιαδήποτε απόσταση από: Ramada by Wyndham San Diego National City\n0,1 χλμ. από Ramada by Wyndham San Diego National City\n0,2 χλμ. από Ramada by Wyndham San Diego National City\n0,3 χλμ. από Ramada by Wyndham San Diego National City\n0,9 χλμ. από Ramada by Wyndham San Diego National City\n1,2 χλμ. από Ramada by Wyndham San Diego National City\n1,8 χλμ. από Ramada by Wyndham San Diego National City\n1,9 χλμ. από Ramada by Wyndham San Diego National City\n3,6 χλμ. από Ramada by Wyndham San Diego National City\n3,7 χλμ. από Ramada by Wyndham San Diego National City\n4,0 χλμ. από Ramada by Wyndham San Diego National City\n4,1 χλμ. από Ramada by Wyndham San Diego National City\n4,2 χλμ. από Ramada by Wyndham San Diego National City\n4,5 χλμ. από Ramada by Wyndham San Diego National City\n4,7 χλμ. από Ramada by Wyndham San Diego National City\n4,8 χλμ. από Ramada by Wyndham San Diego National City\n4,9 χλμ. από Ramada by Wyndham San Diego National City\n5,0 χλμ. από Ramada by Wyndham San Diego National City\n5,3 χλμ. από Ramada by Wyndham San Diego National City\n5,6 χλμ. από Ramada by Wyndham San Diego National City\n5,7 χλμ. από Ramada by Wyndham San Diego National City\n5,9 χλμ. από Ramada by Wyndham San Diego National City\nΗ τιμή που βρήκατε είναι κατά 13% χαμηλότερη από τη μέση τιμή του ξενοδοχείου, η οποία είναι 456 $/διανυκτέρευση.\n509 9th Avenue, Σαν Ντιέγκο, CA 92101-7213\n6,0 χλμ. από Ramada by Wyndham San Diego National City\n660 K Street, Σαν Ντιέγκο, CA 92101\n6,1 χλμ. από Ramada by Wyndham San Diego National City


- Blackish Green και Camel\nΔιπλό κάμπινγκ Travel Portable Αλεξίπτωτου Νάυλον Υφάσματος Αλεξίπτωτος Έχετε ποτέ κοιμηθεί σε ένα κρεβάτι σε εξωτερικούς χώρους; Αντιμετωπίζοντας τον ουρανό, κοιτάζοντας το σύννεφο, ακούγοντας τα πουλιά που κουδουνίζουν γύρω από τα αυτιά σας, ο ήλιος που μόλις ρίχνει στο πρόσωπό σας συμπιέζοντας τα φύλλα δέντρων, αυτά δεν είναι φανταστικά για σας; Στη συνέχεια, αυτή η φορητή αλεξίπτωτα ποδιού αλεξίπτωτου μπορεί να σας ικανοποιήσει. Η αιώρα είναι κατασκευασμένη από ύφασμα αλεξίπτωτου νάυλον, το οποίο είναι ισχυρό, ανθεκτικό και αναπνεύσιμο. Είναι προσαρμοσμένο σε μια ιδανική θήκη για το κούμπωμα για να καταστήσει την αιώρα εύκολη στη μεταφορά και χρήση. Η αιώρα μπορεί να διπλωθεί στη θήκη που είναι συνδεδεμένη στην πλευρά της αιώρας όταν δεν χρησιμοποιείται. Επιπλέον, η αιώρα είναι εξοπλισμένη με στήριγμα αγκίστρου και ισχυρά σχοινιά, είναι πολύ βολικό για εμάς να το χρησιμοποιήσουμε. Χαρακτηριστικά: - Υλικό: 210T αδιάβροχο ύφασμα νάυλον. - Μέγεθος: Περίπου 260 x 140 εκατοστά. - Βάρος βάρους: 80 - 300kg, ενίσχυσε καλύτερα το σχοινί όταν υπερβαίνει τα 220kg. - Ανθεκτική, πολύχρωμη και φορητή. - Εύκολο να καθαριστεί και να στεγνώσει γρήγορα αφού βρέξει. - Εύκολη τοποθέτηση, απλά στερεώστε την αιώρα με δύο δεσμευτικές χορδές και συνδέστε τη χορδή με τα δέντρα ή τους πόλους. - Εύκολη μεταφορά και συσκευασία, μπορεί να διπλωθεί στον προσαρτημένο σάκο. - Ισχυρή αντίσταση εφελκυσμού με 2 κομμάτια καλωδίων. - Με το ύφασμα από νάυλον αλεξίπτωτου, είναι ανθεκτικό στη φθορά, αντιαλλεργικό, ανθυγιεινό βρώμικο, μαλακό και άνετο όταν βρίσκεται πάνω του. - Φως και εύχρηστο, προτιμάται από τους φίλους του γύρου και τους αναβάτες όταν ταξιδεύουν ή κατασκηνώνονται σε εξωτερικούς χώρους.


Κορονοϊός: Στις 20 Ιανουαρίου ρίχνονται στη μάχη των εμβολιασμών τα Κέντρα Υγείας\nΜε τους πολίτες άνω των 85 ετών ξεκινάει η διαδικασία του εμβολιασμού στο γενικό πληθυσμό, με τα πρώτα ραντεβού να προγραμματίζονται για τις 16 Ιανουαρίου. Οι πρώτοι εμβολιασμοί θα γίνουν σε χώρους νοσοκομείων, αλλά από τις 20 του Ιανουαρίου εμβολιασμοί θα γίνονται και σε Κέντρα Υγείας.\nΜαζί με τα εμβολιαστικά κέντρα των Κέντρων Υγείας, θα διατηρηθούν και οι εμβολιαστικές γραμμές των νοσοκομείων, όπου θα συνεχίζονται να εμβολιάζονται υγειονομικοί και σταδιακά πολίτες, όπως προβλέπεται βάζει του προγραμματισμού.\nΕιδικότερα, στις 20 Ιανουαρίου προστίθενται και τίθενται σε λειτουργία τα πρώτα 144 εμβολιαστικά κέντρα των Κέντρων Υγείας σε όλη τη χώρα. Ο αριθμός αυτός θα αυξάνεται σταδιακά, σύμφωνα με τον σχεδιασμό μας, με βάση τον διαθέσιμο αριθμό εμβολίων.\nΒάσει του αρχικού σχεδιασμού, που είχε παρουσιαστεί από το Υπουργείο Υγείας, στόχος είναι εμβόλια να φτάσουν σε 1018 εμβολιαστικά κέντρα, τα οποία όμως αναπτύσσονται σταδιακά. Χαρακτηριστικά, στην περίπτωση της 1ης Υγειονομικής Περιφέρειας της Αθήνας όπου αρκετά από τα 245 εμβολιαστικά κέντρα θα είναι έτοιμα να ανοίξουν τις πόρτες τους στις 20 Ιανουαρίου.\nΕμβολιασμοί σε 31 νησιά\nΣήμερα, 12 Ιανουαρίου και στα τέλη του μήνα οι εμβολιασμοί σε 31 νησιά.\nΜε στόχο, παρά τις οποιεσδήποτε προκλήσεις του ιδιαίτερου υγειονομικού ανάγλυφου της χώρας, να μεταφερθούν τα εμβόλια σε όλα τα σημεία, ακόμη και στις νησίδες με πολύ λίγους κατοίκους αύριο ξεκινούν και οι πρώτοι εμβολιασμοί στη νησιωτική χώρα.\nΣύμφωνα, δε, με πληροφορίες, εξετάζεται το ενδεχόμενο οι κάτοικοι ακριτικών και απομακρυσμένων νησιών να εμβολιαστούν όλοι μαζί, λόγω των δυσκολιών στη διαδικασία μεταφοράς των εμβολίων και κατά παρέκκλιση της προτεραιοποίησης.\nΣτα 18 ανέρχονται τα νησιά στα οποία ξεκίνησαν σήμερα Τρίτη 12 Ιανουαρίου οι εμβολιασμοί. «Σε πολλά από αυτά έχει ολοκληρωθεί ο εμβολιασμός των υγειονομικών με την πρώτη δόση του εμβολίου και έως αύριο ολοκληρώνονται οι παραδόσεις σε 19 σημεία της νησιωτικής χώρας για να ξεκινήσουν και εκεί οι εμβολιασμοί», σημείωσε ο Γενικός Γραμματέας Πρωτοβάθμιας Φροντίδας Υγείας, Μάριο Θεμιστοκλέους. Συγκεκριμένα:\nΈναρξη εμβολιασμών στο τέλος Ιανουαρίου\nΣε 13 επιπλέον μεγάλα νησιά θα μεταφερθούν εμβόλια εντός των επόμενων 2 εβδομάδων και θα ανακοινώσουμε τις ημέρες του εμβολιασμού άμεσα. Τα νησιά αυτά θα αναρτηθούν στην πλατφόρμα emvolio.gov.gr.\n«Για τα υπόλοιπα νησιά έχει εκπονηθεί επιχειρησιακό σχέδιο, για τη μεταφορά ακόμη και στα πολύ μικρά νησιά, από τις ένοπλες δυνάμεις, την πολιτική προστασία και το λιμενικό ώστε έως μέσα Φεβρουαρίου να έχουμε μεταφέρει εμβόλια σε όλα τα σημεία της Ελλάδος», συμπλήρωσε ο κ. Θεμιστοκλέους.\nΚαστελλόριζο (ή Μεγίστη).\nΟ Γενικός Γραμματέας της Πρωτοβάθμιας Φροντίδας Υγείας, Μάριος Θεμιστοκλέους, ανέφερε ότι σε νησιά με λιγότερους από 1.000 μόνιμους κάτοικους θα δίνεται η δυνατότητα να εμβολιαστούν όλοι όσοι το επιθυμούν την ίδια στιγμή και όχι μόνο όσοι ανήκουν σε ομάδες που έχουν προτεραιότητα.


Huawei Watch 3 / 3 Pro: δείτε τα για πρώτη φορά! - GizChina Greece\nΗ Huawei, ετοιμάζεται να αποκαλύψει τα επερχόμενα smartwatch της σε λίγες ημέρες. Σήμερα, εμφανίστηκαν μερικές live εικόνες των Huawei Watch 3 και Watch 3 Pro στο διαδίκτυο. Προς το παρόν δεν μπορούμε να εξακριβώσουμε την αυθεντικότητα των εικόνων. Αν και η πηγή των εικόνων δεν είναι πλέον διαθέσιμη, έχουμε ακόμα εικόνες της συσκευής. Φαίνεται ότι η διαρροή προέρχεται από κατάστημα.\nΗ Huawei ανακοίνωσε στις 25 Μαΐου ότι θα παρουσιάσει το λειτουργικό σύστημα Harmony και θα κάνει ένα νέο συνέδριο έναρξης προϊόντων στις 2 Ιουνίου. Σε αυτή την εκδήλωση, η εταιρεία θα ανακοινώσει το νέο λειτουργικό σύστημα Harmony για smartphone, tablet, smartwatch και άλλες συσκευές. Από τις μέχρι τώρα αναφορές, το Huawei Watch 3 / Watch 3 Pro θα έχει υποστήριξη για μέτρηση της αρτηριακής πίεσης, ECG, κάρτες eSim κ.λπ. Επιπλέον, τα smartwatch θα συνοδεύονται από το HarmonyOS και θα υποστηρίζουν ανεξάρτητες κλήσεις. Από τις εικόνες, μπορούμε να δούμε τη λέξη «Powered by HarmonyOS» στο πλαίσιο παρακολούθησης. Αυτό επιβεβαιώνει περαιτέρω ότι αυτό το ρολόι θα λειτουργεί με το HarmonyOS. Οι εικόνες αποκαλύπτουν επίσης ότι το smartwatch θα χρησιμοποιεί στρογγυλό καντράν, θα έχει δερμάτινο λουράκι και θα υποστηρίζει ασύρματη φόρτιση.\nΗ ανάπτυξη της σειράς Huawei Watch 3 έχει πάρει αρκετό καιρό και αρκετά στοιχεία έχουν φτάσει στα αυτιά μας. Η σειρά Huawei Watch 3 διαθέτει ήδη πιστοποιήσεις από τις NBTC, Indonesia Telecom και EEC. Από την πιστοποίηση NBTC, ο αριθμός μοντέλου αυτής της συσκευής είναι GLL-AL04. Επιπλέον, η λίστα NBTC δείχνει ότι αυτή η συσκευή θα υποστηρίζει συνδεσιμότητα eSIM. Δυστυχώς, όπως και άλλες καταχωρίσεις NBTC, ο όγκος των πληροφοριών που αποκαλύπτει είναι περιορισμένος. Η βάση δεδομένων EEC της Ρωσίας και η πιστοποίηση της Indonesia Telecom δείχνουν ότι οι συσκευές θα φτάσουν πολύ σύντομα. Εκτός από βασικό μοντέλο το 3 Pro εμφανίστηκε επίσης στον ιστότοπο του NBTC. Ωστόσο, δεν γνωρίζουμε εάν η Huawei θα παρουσιάσει και τις δύο συσκευές στο συνέδριο στις 2 Ιουνίου. Αυτό που γνωρίζουμε είναι ότι τα Huawei Watch 3 και Watch 3 Pro θα φτάσουν αργότερα φέτος.\nΤο Watch 3 Pro έρχεται με τον αριθμό μοντέλου GLL-AL04. Δυστυχώς, δεν υπάρχουν επίσημες πληροφορίες σχετικά με την πιθανή ημερομηνία κυκλοφορίας για το μοντέλο αυτό. Η Huawei παρουσίασε το αρχικό μοντέλο της σειράς πίσω στο συνέδριο για το Mate 8 το 2015. Στη συνέχεια, η εταιρεία κυκλοφόρησε το δεύτερο μοντέλο το 17 με κάποιες εκδόσεις αυτού και το 18. Στη συνέχεια κυκλοφόρησε μια σειρά smartwatch στην σειρά GT. Έχουμε δει επίσης ρολόγια για παιδιά και μερικά ρολόγια Fit για αθλητές.\nTags: harmonyoshuawei watch 3Huawei Watch 3 Pro\nPrevious post Google: σκάνδαλο με το απόρρητο των χρηστών Android, αντεπίθεση από την Apple


ΕΝΩΣΗ ΕΠΤΑΝΗΣΙΩΝ ΕΛΛΑΔΑΣ - Hellenic Union of Heptanisians : Έναρξη εγγραφών στην Ακαδημία Εσωτερισμού "Phoenix Rising" της Κερκυραίας κα Σάσσα Τσέιτoου\nσοβαρή ακαδημαϊκή εγκυρότητα σε επίπεδο προσβάσιμο σε κάθε ενδιαφερόμενο. Επίσης δραστηριοποιείται με ημερίδες, σεμινάρια και άλλες εκδηλώσεις σε Λονδίνο, Αθήνα, σε άλλες πόλεις της Ελλάδας και του εξωτερικού.\nΟ Δυτικός Εσωτερισμός είναι κλάδος που συνήθως συναντάται σε πανεπιστημιακά τμήματα Θρησκειολογίας, Φιλοσοφίας, ή Ιστορίας. Απαρτίζεται από μια γκάμα παραδόσεων με τεράστια επιρροή στην Δυτική κοινωνία και τον Δυτικό πολιτισμό, από τις Καλές Τέχνες ως την Επιστήμη και την λαϊκή κουλτούρα. Τα τελευταία 20 χρόνια έχει θεσμοθετηθεί ως κλάδος σε διάφορα Ευρωπαϊκά πανεπιστήμια, συνήθως σε πολύ προχωρημένα ακαδημαϊκά επίπεδα. Η Ακαδημία παρέχει προσιτά και ποιοτικά προγράμματα εισαγωγής στον συγκεκριμένο κλάδο. Η παράδοση γίνεται διαδικτυακά και είναι προσβάσιμη σε όποιον έχει σύνδεση διαδικτύου.\nΓια περεταίρω πληροφορίες επικοινωνήστε με τη Διεύθυνση στο phoenix@phoenixrising.org.gr, κι επισκεφτείτε την ιστοσελίδα μας, www.phoenixrising.org.gr.


Beauty With Artemi: Αγαπημένα πινέλα μακιγιάζ! - Οικονομικές επιλογές.\nΕλπιζω να ειστε ολες καλα :)\nΤο σημερινο ποστ+βιντεο αφορα τα πινελα μακιγιαζ.\nΜε ρωτατε πολυ συχνα για πινελα μακιγιαζ,ποια μ'αρεσουν,που μπορειτε να βρειτε οικονομικα πινελα κλπ.\nΟκ,ολες ξερετε οτι τα MAC πινελα ειναι καταπληκτικα,αλλα κ πανακριβα! Δηλαδη 50ευρω για πινελο foundation δεν υπαρχει περιπτωση να δωσω. Εκτος κ αν ημουν επαγγελματιας (που τοτε θα ειχα κ μια γενναια εκπτωση εδω που τα λεμε).\nΠριν απο 3-4 χρονια που με επιασε η τρελα με το μακιγιαζ αρχισα να ανακαλυπτω τα διαφορα ειδη πινελων κ τις χρησεις τους. Δεν ειχα ιδεα πραγματικα. Μεχρι τοτε ειχα ενα πινελο για ρουζ της Max Factor,που ηταν δωρο με κατι σερβιετες :p Classy!! loool\nΓια σκιες δεν ειχα απολυτως τιποτα. Επισκεφθηκα τα γνωστα μαγαζια καλλυντικων αλλα απογοητευτηκα γιατι το bugdet μου δεν ηταν κ μεγαλο!\nΕτσι στραφηκα στις on line αγορες κ βρηκα την υγεια μου!\nΟλα μου τα πινελα ειναι αγορασμενα απο sites του εξωτερικου.\nΑν δεν εχετε ιδεα για On line αγορες,συνιστω να ριξετε μια ματια σε αυτο το ποστ μου http://beautywithartemi.blogspot.gr/2010/11/on-line.html\nΣτο βιντεο λοιπον,σας δειχνω τα δικα μου αγαπημενα πινελα για προσωπο αλλα κ ματια.\nΠινελα ματιων δεν σας δειχνω πολλα γιατι πιστευω οτι αν κανετε τα κλασσικα smokey eyes αλλα κ γενικα οχι τιποτα πολυπλοκο,δεν χρειαζεστε παραπανω απο 2-3 πινελα.\nΠροσπαθησα να βρω λινκς για ολα τα πινελα αλλα μερικα δεν τα βρηκα γιατι πανε κ χρονια απο την αγορα τους.\nΕνα εχω να πω παντως. EBAY!!! Τρομερη ποικιλια,τρομερα χαμηλες τιμες! Βρηκα stippling brush ιδανικο κυριως για εντονα χρωματα ρουζ κ κρεμωδη ρουζ μονο με σχεδον 1ευρω μαζι με τα μεταφορικα. Θα μου πειτε τι ποιοτητα θα ειναι? Αλλα πιστεψτε με,ολα αυτα coastal scents & bh cosmetics & crown brush προμηθευονται απο Κινα,συνηθως απο τα ιδια εργοστασια.\nΝα κ το παμφθηνο πινελο http://www.ebay.com/itm/New-Professional-Powder-Blush-Brush-Cosmetic-Fiber-Stipple-Foundation-Black\nΠινελα για προσωπο.\nΑς αρχισουν τα λινκς! Τα πρωτο λινκ απο καθε πινελο θα ειναι αυτο που χρησιμοποιω εγω,τα υπολοιπα προτασεις μου.\nΠινελο για foundation : http://eyeslipsface.co.uk/powder-brush/\nΑλλη μια προταση : http://www.ebay.com/Synthetic-Flat-Top-Foundation-Brush\nΚαι αλλη μια με το κλασσικο πινελο για foundation : http://www.ebay.com/Foundation-Brush\nΠινελο για πουδρα : http://www.ebay.com/Flat-Top-Buffer-Powder-Brush\nAλλη μια προταση πιο οικονομικη : http://www.ebay.com/Flat-Top-Buffer-Powder-Brush\nΚαι αλλη μια : http://www.ebay.com/Super-Soft-Powder\nΠινελο για ρουζ : http://www.ebay.com/Angled-Contour-Brush-blush\nAλλη μια προταση (Δεν ξερω πως ειναι ποιοτικα αλλα πρωτη φορα βλεπω κατι τετοιο!! : http://www.ebay.com/Pink-Heart-Shaped-Blush-Brush\nΠινελο για Bronzer : http://eyeslipsface.co.uk/complexion-brush\nΑλλη μια προταση : http://www.ebay.com/Bamboo-Bronzer-Brush\nΠινελο για κονσιλερ (εγω χρησιμοποιω το κλασσικο foundation brush,λινκ σας εδωσα πιο πανω)\nΑλλη μια προταση (φαινεται ωραιο για λεπτομερειες) : http://www.ebay.com/Concealer-Brush\nΓια σκιασεις/contouring (χρησιμοποιω διαφορα η αληθεια ειναι,οπως αυτο του ρουζ π.χ)\nΜια προταση : http://www.ebay.com/Contour-Brush\nΠινελα για τα ματια-σκιες.\nΠινελο για τοποθετηση σκιας : http://eyeslipsface.co.uk/eye-shadow-brush (αν κ εχω παρει 3 κανενα δεν ηταν ιδιο :p)\nAλλη μια πιο οικονομικη ακομα προταση (δεν εχω ιδεα για την ποιοτητα) : http://www.ebay.com/Brush-Eye-Shadow\nΠινελο για αναμειξη σκιας : http://www.ebay.com/TAPERED-BLENDING-BRUSH-\nAλλη μια προταση : http://www.ebay.com/BLENDING-BRUSH\nΚαι μια προταση για ενα οικονομικο σετακι για οσες θελετε πινελο για τοποθετηση αλλα κ αναμειξη σκιας,το εχω κ εγω κ το χρησιμοποιω ανελλιπως!\nΓια χτενισμα φρυδιων μπορειτε να βρειτε πινελο παντου κ σουπερ οικονομικο οποτε δεν βαζω λινκ.\nΕπειδη στο ebay οι πωλησεις δεν ειναι μονιμες αλλα κρατανε καποιες μερες συνηθως,τα περισσοτερα απο αυτα τα λινκς δεν θα ισχυουν για πολλες μερες. Αλλα με μια αναζητηση μπορειτε παντα να βρειτε αυτο που ζητατε.\nΘυμηθειτε οτι τα πινελα ειναι πολυχρηστικα. Το foundation brush μπορειτε να το χρησιμοποιησετε για κονσιλερ,ρουζ κ.α\nTo blending brush μπορει να χρησιμοποιηθει κ για σκιασεις στην μυτη.\nTo blush brush για σκιασεις ή και highlighter.\nΑυτο σημαινει οτι κ με λιγα πινελα μπορειτε να κανετε την δουλεια σας.\nΦροντιστε να τα πλενετε συχνα (εγω τα πλενω με το dettol κρεμοσαπουνο) και να τα στεγνωνετε οριζοντια ή με τις τριχες προς τα κατω ιδανικα για να μην παει νερο στην κολλα στο χερουλι. Ετσι θα τα κρατησετε πολυ περισσοτερο καιρο.\nΠραγματικα ελπιζω να σας βοηθησε αυτο το ποστ.\nΚαι τωρα το βιντεακι :)\nΑυτα τα ολιγα απο μενα!\nΠοια ειναι τα δικα σας αγαπημενα πινελα?\nΕιστε κ εσεις brush-junkie σαν κ μενα??\nΑναρτήθηκε από Artemi στις 9:18 μ.μ.\nΕτικέτες πινελα μακιγιαζ οικονομικα On line αγορες\nDomniki Sarri 23 Νοεμβρίου 2012 - 9:41 μ.μ.\nΩραία τα πινελάκια σου!!Εγώ έχω elf και ΜΑC.καλά!όταν πήγα να πάρω τα MAC μου ήρθε ταμπλάς!Πήρα 4 πινέλα με μια άνεση η δικιά σου και μόλις μου λέει η κοπέλα την τιμή με διαπέρασε ρεύμα!!Τα πήρα όμως από ντροπή γιατί τα είχε χτυπήσει στην ταμειακή και από τότε πρώτα κοιτάω τιμή και μετά αγοράζω!!χα χα χα!!\nArtemi 27 Νοεμβρίου 2012 - 10:48 π.μ.\nΩχ αμαν!! Φανταζομαι!! :p\nΗ μαύρη γάτα 23 Νοεμβρίου 2012 - 10:55 μ.μ.\nΠολύ χρήσιμο ποστ!\nΓιώτα Μαρίνα 23 Νοεμβρίου 2012 - 11:47 μ.μ.\nΠολύ εντυπωσιακή παρουσίαση. Με σημασία στην λεπτομέρεια!! Εγώ δυσκολεύομαι να παραγγείλω μέσω site. Πιστεύω ότι μελετώντας βήμα βήμα τις οδηγίες, να τα καταφέρω. Αν υπάρχει και κανένα Ελληνικό site θα ήταν τέλεια!!\nΣ΄ευχαριστούμε πάρα πολύ για τον κόπο που έκανες!!!\nΈχω χρόνια τα πινέλα Mac. Και γενικά στο μακιγιάζ, βοηθάνε πολύ. Αλλά όχι να δίνουμε και μια περιουσία. Η δική σου άποψη, είναι χρησιμότατη για έξυπνες αγορές!!! Μπράβο σου Αρτεμάκι!!!!\nArtemi 27 Νοεμβρίου 2012 - 10:49 π.μ.\nΛατρευω τα σχολια σου Γιωτα μου! :D\nΜΑΡΙΑ Π. (BeautyGirl) 24 Νοεμβρίου 2012 - 12:01 π.μ.\nΕξαιρετικό και πολύ χρήσιμο post! Σ' ευχαριστούμε πολύ Άρτεμη!\nΕγω σ'ευχαριστω για ολα τα ομορφα σχολια :)\nChristina 24 Νοεμβρίου 2012 - 6:52 π.μ.\nΧΑΧΑχαχχαχααχα "Μεχρι τοτε ειχα ενα πινελο για ρουζ της Max Factor,που ηταν δωρο με κατι σερβιετες" !!! Χχαχαχαχχαχαχαχ μάλλον είχαμε το ίδιο...!! Πόόόσο γελασα :)\nArtemi 27 Νοεμβρίου 2012 - 10:50 π.μ.\nlol μα οντως μονο αυτο ειχα :p\nVaso Batsi 24 Νοεμβρίου 2012 - 1:05 μ.μ.\nΘέλω πολύ να δοκιμάσω το Powder Brush της e.l.f γιατί έχω ακούσει τα καλύτερα! ρίξε μια ματιά στο blog μου αν θες,είμαι νέα εδώ χαχα, και στο post με τα πινέλα μου που πήρα κ εγώ από eBay :) http://thecosmicsecret.blogspot.gr/2012/11/blog-post.html\nArtemi 27 Νοεμβρίου 2012 - 10:52 π.μ.\nΕιναι τελειο,θα σου αρεσει! Παω να δω!\nΛαμπρινή 24 Νοεμβρίου 2012 - 5:24 μ.μ.\nΜπράβο Αρτεμάκι!!! Πολύ ωραίο post και πολύ ωραίο video!! Και χαρά στο κουράγιο σου που κάθισες και μας βρήκες όλα αυτά τα sites!! 2-3 δεν μπόρεσα να τα ανοίξω (τα 2 πρώτα νομίζω) αλλά ενθουσιάστηκα με τα υπόλοιπα!\nΕγώ από πινέλα έχω αυτό που είχες και εσύ όταν πρωτοξεκίνησες να βάφεσαι!!! αχαχαχα!!\nArtemi 27 Νοεμβρίου 2012 - 10:53 π.μ.\nΣ'ευχαριστω παρα πολυ!!\nΧαρα μου να βοηθω οπως κ οποτε μπορω :)\nΧαχαχαχα απο το τπτ καλο ειναι κ αυτο!\nThalassitsa 24 Νοεμβρίου 2012 - 8:55 μ.μ.\nτέλεια τα πινέλα σου κ κουκλα στο βίντεο! ευχαριστουμεεεε\nArtemi 27 Νοεμβρίου 2012 - 10:54 π.μ.\nΕγω σ'ευχαριστω!! <3\nStella 13 Δεκεμβρίου 2012 - 12:25 μ.μ.\nτελικα το ειχαμε πολλες το πινελο αυτο της max factor!εγω ειχα και για πουδρα και για σκιες(χαλια ηταν) παλι απο τις γνωστες σερβιετες.απο τοτε ομως που αρχισα να διαβαζω blogs και να γραφω στο δικο μου αγαπω τα sigma μου.μπορει να παρω και κανενα απο το ebay ομως για εναλλακτικο.πολλα φιλια\nμυστική ομορφια 26 Ιανουαρίου 2014 - 2:55 μ.μ.\nΤελιο βιντεακι Άρτεμη ελπηζω να κανεις σύντομα ενα καινούριο βίντεο θελεις να μαθεις το δικο μου blog εναι mustikaomorfias.gr-1wednobe.gr\n''BB Week: IDEALIA BB Cream by Vichy''\nΓεια σας αγαπημενες! Η BB Week συνεχιζεται :) Σημερα θα σας μιλησω για μια bb κρεμα που πραγματικα ανυπομονουσα να δοκιμασω και χα...


Φωτιές «ανάβει» το πετρέλαιο στην Ανατολική Θάλασσα της Κίνας! | Euronews\nΦωτιές «ανάβει» το πετρέλαιο στην Ανατολική Θάλασσα της Κίνας!\nΟι σχέσεις των δύο μεγαλύτερων οικονομιών της Ασίας τα τελευταία χρόνια βρίσκονται σε μια… κρίση. Οι τρεις διαφιλονικούμενες βραχονησίδες στη Θάλασσα της Κίνας ήταν εδώ και χρόνια ένα σημείο τριβής μεταξύ των δύο χωρών.\nΌμως τα μεγάλα αποθέματα πετρελαίου τα οποία πιστεύετε πως υπάρχουν στην Ανατολική Θάλασσα της Κίνας έρχεται να ανάψει περισσότερες φωτιές στις σχέσεις των δύο χωρών.\nΗ φιλονικία άρχισε το 1895 για τις τρεις βραχονησίδες Σενκάκου (ιαπωνικά) ή Ντιαογιού (κινέζικα). Η Ιαπωνία λέει ότι η Κίνα παραχώρησε την κυριαρχία των νησιών μετά την ήττα της στον σινο-ιαπωνικό πόλεμο.\nΗ Ιαπωνία πούλησε τα νησιά το 1932. Στον Β΄Παγκόσμιο Πόλεμο τα διοίκησαν οι ΗΠΑ, αλλά το 1972 τα επέστρεψαν στην Ιαπωνία, μετά την απόσυρση από την Οκινάουα.\nΗ Κίνα ισχυρίζεται ότι το ζήτημα της κυριαρχίας παραμένει ανοιχτό από το 1978, όταν οι δύο χώρες συμφώνησαν να επιλύσουν το ζήτημα, στο μέλλον.\nΠαρά την ενίσχυση των οικονομικών δεσμών τους μεταπολεμικά, οι δύο χώρες δεν έχουν ξεχάσει το οδυνηρό παρελθόν. Η Ιαπωνία είχε καταλάβει μεγάλο μέρος της Κίνας, τις δεκαετίες του 1930 και του 1940, και είχε διαπράξει εγκλήματα πολέμου μεγάλης κλίμακας κατά του κινεζικού πληθυσμού.\nΕκτός από το ζήτημα του εθνικισμού, τα νησιά είναι κοντά σε στρατηγικές θαλάσσιες οδούς και φυσικά το ότι ενδέχεται να υπάρχουν μεγάλα κοιτάσματα πετρελαίου στην υποθαλάσσια περιοχή φουντώνει την ένταση.\nΗ ιαπωνική κυβέρνηση αποφάσισε τον Δεκέμβριο του 2013 τον επαναπροσανατολισμό των αμυντικών της προτεραιοτήτων και την αύξηση κατά 5% των αμυντικών δαπανών κατά την επόμενη πενταετία για να προμηθευτεί αμυντικό εξοπλισμό για τα νησιωτικά της εδάφη.\n“Η Κίνα υιοθετεί έναν επικίνδυνο δρόμο που μπορεί να προκαλέσει απρόβλεπτες καταστάσεις”, σύμφωνα με το νέο στρατηγικό δόγμα που υιοθετήθηκε το 2013.\nΗ Κίνα κλιμακώνει από τον περασμένο χρόνο διαρκώς την ένταση.\nΣτις 22 Νοεμβρίου, το Πεκίνο κήρυξε «ζώνη εναερίου ελέγχου» επάνω από μία ευρεία περιοχή της Θάλασσας της Ανατολικής Κίνας, στην οποία περιλαμβάνεται και ο εναέριος χώρος του αρχιπελάγους που διεκδικεί.\nΗ Κίνα απαιτεί κάθε ξένο αεροσκάφος που πραγματοποιεί πτήση εντός των ορίων της ζώνης να δηλώνεται, ωστόσο η Ιαπωνία, οι Ηνωμένες Πολιτείες και η Νότια Κορέα εξακολουθούν να πραγματοποιούν πτήσεις χωρίς να ενημερώνουν το Πεκίνο, αρνούμενες να δεχθούν την ντε φάκτο διαμόρφωση νέου καθεστώτος στην περιοχή.


Αρχική » Notizie » Η σειρά Xiaomi Mi A είναι το καλύτερο πωλημένο πρόγραμμα Android One\nΗ σειρά "Mi A" της Xiaomi έχει γίνει γρήγορα ένα από τα πιο επιτυχημένα της κινεζικής μάρκας τα τελευταία χρόνια. Η επιτυχία αυτή, ωστόσο, δεν περιορίζεται στο χαρτοφυλάκιο Xiaomi, αλλά σε όλη την αγορά συσκευών της ίδιας κατηγορίας. Για ποια κατηγορία μιλάμε; Λοιπόν, προφανώς αναφέρεται στον κατάλογο των smartphones που αποτελούν μέρος του προγράμματος Android One.\nAndroid One είναι μια σειρά smartphones που εκτελεί το λειτουργικό σύστημα Android σε έκδοση απόδοσης και σε ποιες ενημερώσεις λογισμικού είναι εγγυημένη για 18 μήνες μετά την εκκίνηση της συσκευής. Η υποστήριξη εγγυάται τις νεότερες εκδόσεις του λειτουργικού συστήματος 2 και τα έτη ασφαλείας των 3. Το πρόγραμμα ξεκίνησε στο 2014 και επικεντρώθηκε αρχικά σε συσκευές χαμηλού επιπέδου, αλλά υιοθετήθηκε αργότερα σε πιο ισχυρά smartphones, όπως το πρώτο Xiaomi Mi A1.\nXiaomi Mi A1 εναντίον άλλων\nΤο τερματικό που κυκλοφόρησε στο 2017 έχει γίνει η πιο επιτυχημένη συσκευή Android One, σύμφωνα με στατιστικά στοιχεία που μόλις δημοσιεύθηκαν από τον οργανισμό έρευνας αγοράς Canalys. Όπως μπορούμε να δούμε στην παραπάνω γραφική παράσταση, στην πραγματικότητα, το Xiaomi Mi A1 έχει πωληθεί γύρω από το 2,4 περισσότερες φορές από ό, τι οι ανταγωνιστές πάντα στο πρόγραμμα Android One.\nXiaomi Mi A2 εναντίον Nokia 3.1, Nokia 6.1, Motorola One\nΣτο 2018 αντ 'αυτού είδαμε ότι το Xiaomi Mi A2 κυριαρχεί στην αγορά ξανά, πωλώντας περισσότερο από άλλες δημοφιλείς συσκευές όπως το Nokia 3.1, το Nokia 6.2 και το Motorola One.\nΤέλος, τις τελευταίες εβδομάδες, με την παρουσίαση του Xiaomi Mi A3 στην Ευρώπη και την Ινδία, αναμένεται η ίδια επιτυχία, αλλά τα πραγματικά δεδομένα μπορούν να παρατηρηθούν μόνο σε ένα χρόνο.\nΤο Xiaomi Mi A3 υποστηρίζεται επίσης από ορισμένες εξαιρετικές προδιαγραφές όπως η οθόνη AMOLED από 6.088 ίντσες, το Qualcomm Snapdragon 665 ως επεξεργαστή, 4GB RAM, εσωτερική μνήμη 128GB, τρεις πίσω κάμερες με την κύρια από την 48MP IMX586) και μια μεγάλη μπαταρία 4030mAh.\nΤώρα πείτε μας τη δική σας. Πιστεύετε ότι το Mi A3 θα ακολουθήσει στα βήματα των προκατόχων ή όχι; Ενημερώστε μας στα παρακάτω σχόλια!\nXiaomi Mi MIX 4: Διαρροή κύριων προδιαγραφών και πρώτων εικόνων\nετικέτες: android oneXiaomixiaomi Mi A3Xiaomi Mi A3 Android One


Ιστορία της Νεοελληνικής εκπαίδευσης (2ο μέρος)\nΔιαδικτυακά μαθήματα 3ου ΓΕΛ ΖΩΓΡΑΦΟΥ\nΟΤΙ ΕΝΔΙΑΦΕΡΕΙ ...\nΗ ιστορία της νεοελληνικής εκπαίδευσης ( 1ο μέρος )\nΕμφανίσεις Περιεχομένου : 35260\nΝΕΑ από edu.klimaka\nΕΚΠΑΙΔΕΥΤΙΚΗ ΚΛΙΜΑΚΑ - edu.klimaka.gr\nΕγκύκλιος Μεταθέσεων Εκπαιδευτικών Δευτεροβάθμιας Εκπαίδευσης 2020 (Παρατάθηκε)\nΕγκύκλιος Μεταθέσεων Εκπαιδευτικών Πρωτοβάθμιας Εκπαίδευσης 2020 (Παρατάθηκε)\nΑιτήσεις Συμμετοχής σε Εξετάσεις Πιστοποίησης Επιπέδου Β1 ΤΠΕ 2020 (Ματαιώθηκαν)\nΠροσλήψεις Αναπληρωτών Δευτεροβάθμιας Εκπαίδευσης 2020 2021 (06-10-2020)\nΕκπαιδευτικά Νέα (από esos.gr)\nΤρίτη, 08 Οκτώβριος 2013 12:39 |\nσυνέχεια από το Ιστορία της Νεοελληνικής εκπαίδευσης 1ο μέρος\n1929 ? 1950\nΜετά τις μεταρρυθμιστικές προσπάθειες του 1899, 1913, 1917 με τη γλωσσική αλλαγή και την εισαγωγή της αστικής ιδεολογίας στα αναγνωστικά του δημοτικού σχολείου, επόμενος σταθμός είναι η μεταρρύθμιση του 1929.\nΗ μεταρρύθμιση αυτή ήταν έργο της κυβέρνησης Βενιζέλου και περιλαμβάνει τα νομοσχέδια που κατατέθηκαν από τους υπουργούς Παιδείας Κ. Γόντικα(1929) και Γ. Παπανδρέου(1930-32)\nΣτην εισηγητική έκθεσή του ο Κ. Γόντικας  θα τονίσει την αδυναμία του εκπαιδευτικού συστήματος να ανταποκριθεί στις ανάγκες της κοινωνίας, τον ολιγαρχικό χαρακτήρα της παιδείας με την παραμέληση της εκπαίδευσης μεγάλων λαϊκών μαζών, την υποβαθμισμένη εκπαίδευση του εκπαιδευτικού προσωπικού κ.ά.\nΣυνολικά υποβλήθηκαν 13 νομοσχέδια στη Βουλή για ψήφιση. Το εισαγόμενο, νέο εκπαιδευτικό σύστημα καθιέρωνε:\n- Εξάχρονο δημοτικό σχολείο (για γενική μόρφωση και επαγγελματική προεκπαίδευση).\n- Εξάχρονη υποχρεωτική εκπαίδευση\n- Εξάχρονο γυμνάσιο ή πρακτικό λύκειο ή σχολή μέσης εκπαίδευσης (συγχώνευση των δύο πρώτων), με κατεύθυνση θεωρητική και πρακτική.\n- Μικτή φοίτηση των δύο φύλων σ? όλα τα σχολεία της στοιχειώδους εκπαίδευσης, γενικής και επαγγελματικής, για λόγους οικονομικούς και παιδαγωγικούς.\nΤην περίοδο 1930-32 με υπουργό Παιδείας τον Γ. Παπανδρέου η μεταρρύθμιση συνεχίστηκε με το Ν. 5045 του 1930, που καθιέρωνε τη διδασκαλία της δημοτικής γλώσσας στο δημοτικό σχολείο για τις τέσσερις πρώτες τάξεις και για τις δύο τελευταίες μαζί με την καθαρεύουσα. Επίσης με το Ν. 4799/1930 κυρώθηκε συμφωνία για σύναψη δανείου με σουηδική εταιρεία για την ανέγερση σχολικών κτιρίων (μόνο που όταν εξαντλήθηκαν τα χρήματα έμειναν πολλά διδακτήρια μισοτελειωμένα).\nΌλες αυτές οι προσπάθειες δεν ήταν δυνατόν να μη προκαλέσουν αντιδράσεις. Και πάλι χρησιμοποιούνται τα ίδια επιχειρήματα και κινητοποιούνται επαγγελματικά σωματεία. Είναι χαρακτηριστικό το υπόμνημα των Συνεργαζομένων Σωματείων  όπου προτείνονται τα παρακάτω:\n- Να συγκροτηθεί Ανώτατο Εκπαιδευτικό Συμβούλιο αποτελούμενο από τον υπουργό Παιδείας, τον αρχιεπίσκοπο, αντιπρόσωπο της Φιλοσοφικής σχολής και τρεις εκπαιδευτικούς με αποδεδειγμένα «αστικά φρονήματα», για να καταρτίσουν σχολικά προγράμματα, να ελέγχουν τα βιβλία και να εποπτεύουν γενικά την εκπαίδευση.\n- Να καταργηθούν τα μικτά δημοτικά σχολεία και τα μικτά διδασκαλεία, γιατί αυτά είναι σύμφωνα με τον μπολσεβικισμό.\n- Να καταργηθεί η δημοτική γλώσσα («μαλλιαρή γλώσσα»), γιατί είναι η γλώσσα των κομμουνιστικών εντύπων.\n- Να απομακρυνθούν οι υπάλληλοι (ως το επίπεδο καθηγητή πανεπιστημίου) οι οποίοι ενισχύουν την κομμουνιστική θεωρία ή την «μαλλιαρή» γλώσσα.\n- Να αποβληθούν οι αριστεροί φοιτητές και να διαλυθούν οι σύλλογοί τους.\n- Να κηρυχθεί εκτός νόμου το Κομμουνιστικό κόμμα?\nΤο σχέδιό τους είναι να συνδεθεί η δημοτική γλώσσα με μια ορισμένη ιδεολογία, την κομμουνιστική.\nΗ μεταρρύθμιση του 1929 δεν προχώρησε, όχι μόνο εξαιτίας των αντιδράσεων, αλλά και γιατί την πρόλαβε η δικτατορία του Κονδύλη(1935) κι έπειτα η δικτατορία της 4ης Αυγούστου 1936 του Ι. Μεταξά.\nΟ δικτάτορας στο διάγγελμά του θα επικαλεστεί τον κομμουνιστικό κίνδυνο που «παρασκεύαζε την κοινωνικήν επανάστασιν και τελευταίως επίστευσεν ότι ευρίσκεται εις τα πρόθυρα αυτής».  Από τον υπουργό Παιδείας Κ. Γεωργακόπουλο οι μεταρρυθμιστές θα κατηγορηθούν ότι προσπάθησαν να υπονομεύσουν την θρησκεία, την πατρίδα και την οικογένεια.  Ο ίδιος ο Ι. Μεταξάς αναλαμβάνει και υπουργός Παιδείας και αναστέλλει τα άρθρα του Συντάγματος που κατοχυρώνουν τις ανθρώπινες ελευθερίες, θα καταργήσει τον συνδικαλισμό και θα ιδρύσει τη φασιστική νεολαία ΕΟΝ στα πρότυπα της χιτλερικής νεολαίας.\nΣτο χώρο της εκπαίδευσης με τον Α.Ν 952/1937 ιδρύεται ο ΟΕΔΒ, με σκοπό να ελέγχονται άμεσα τα σχολικά αναγνωστικά, με τον Α.Ν 953/1937 οι παιδαγωγικές ακαδημίες (που λειτουργούν ήδη από το 1933) ονομάζονται ανώτατες, αλλά διατηρείται ο διετής κύκλος σπουδών και με το Α.Ν 1800/1939 θα καταργηθεί η διάρθρωση των σχολικών βαθμίδων της μεταρρύθμισης του 1929 μετατρέποντας το δημοτικό σε 4/τάξιο και το γυμνάσιο σε 8/τάξιο(χωρισμένο σε δύο κύκλους). Με τον τρόπο αυτό συρρικνώθηκε το δημοτικό και περιορίστηκε το δικαίωμα μόρφωσης στα παιδιά από κατώτερες κοινωνικές τάξεις.\nΤον φασισμό του Μεταξά διαδέχεται η τριπλή Κατοχή. Οι επιπτώσεις είναι σοβαρές. Το σχολικό έτος 1940-41 κράτησε μόνο τρεις μήνες και το σχολικό έτος 1941-42 μόλις 20 μέρες.  Κι όμως μέσα σ? αυτή τη δυστυχία ο καθηγητής Ιωάννης Κακριδής διώκεται από τους συναδέλφους του της Φιλοσοφικής σχολής του πανεπιστημίου Αθηνών για το τονικό σύστημα που ακολούθησε στην έκδοση μιας διάλεξής του, αλλά και για τη γενικότερη θέση του στο θέμα της διδασκαλίας των αρχαίων Ελλήνων συγγραφέων.  Βέβαια η φράση ότι ο Ι.Θ. Κακριδής ήταν «γνωστός δια τας αριστεράς αυτού γλωσσικάς θεωρίας» δεν αφήνει περιθώρια παρερμηνείας για τα κίνητρα των διωκτών του. \nΜέσα στα χρόνια της Κατοχής και λίγο αργότερα εκφράστηκαν σκέψεις για μια ριζοσπαστική αλλαγή στην εκπαίδευση από την ΠΕΕΑ(Πολιτική Επιτροπή Εθνικής Απελευθέρωσης). Δυο επιτροπές κομματικών οργανώσεων (ΕΑΜ, ΕΛΑΣ) υπέβαλαν σχέδιο που προβάλλει απόψεις για την εκπαίδευση σύμφωνες με την ιδεολογία των συντακτών τους.\nΕκεί αναφέρονται: α) η παιδεία είναι η σπουδαιότερη κοινωνική λειτουργία ταγμένη στην υπηρεσία του λαϊκού συνόλου? ούτε μπορεί ποτέ να γίνει αντικείμενο εμπορικής εκμετάλλευσης?, β) γενικός σκοπός της? να ανυψώσει? τον εργαζόμενο λαό? (επιθυμεί να διαπλάσει πολίτες δημιουργικούς, ικανούς να συνεργάζονται, να προσαρμόζονται στην πραγματικότητα κλπ.), γ) αναγκαίες προϋποθέσεις είναι: σπουδές πανεπιστημιακές (4/χρονες) για τους δασκάλους και βελτίωση της θέσης τους.  Οι αλλαγές αυτές δεν πραγματοποιήθηκαν ούτε τις έλαβε υπόψη του το μεταπελευθερωτικό εκπαιδευτικό πρόγραμμα του νέου αστικού ελληνικού κράτους.\nΓια πρώτη φορά σε κείμενο για την εκπαίδευση γίνεται και σαφής απαρίθμηση μέτρων για τη βελτίωση της θέσης των μαθητών. Ο Κ. Δ. Σωτηρίου στο βιβλίο του «Η παιδεία μας σήμερα» (Αθήνα 1946) διαπιστώνει και ονομάζει τρεις κατάρες του εκπαιδευτικού μας συστήματος: ψευτοκλασικισμό (οι αρχαίοι έγιναν σκιάχτρα ζωής, σκιάχτρα της χαράς), άγονο ιστορισμό (το βλέμμα στραμμένο μόνο στο παρελθόν), στείρο εγκυκλοπαιδισμό. \nΤο καλοκαίρι του 1946 ιδρύεται ο μορφωτικός σύλλογος «Αθήναιον» και στο πρόγραμμα της πρώτης περιόδου μαθημάτων βρίσκουμε ορισμένες μεγάλες προσωπικότητες, όπως τους: Θρ. Σταύρου, Ε. Παπανούτσο, Κ. Θ. Δημαρά, Λ. Πολίτη, Σ. Καραντινό, Μ. Χατζηδάκη, Μ. Β. Σακελλαρίου. Η ιδιωτική πρωτοβουλία προλαβαίνει και πάλι το δύσκαμπτο κρατικό μηχανισμό.\nΗ μεταρρύθμιση του 1929 βάζει τις βάσεις του αστικού σχολείου. Για πρώτη φορά δημιουργούνται επαγγελματικά λύκεια. Το κράτος προσπαθεί να προσαρμόσει την εκπαίδευση στις οικονομικές και κοινωνικές ανάγκες εξέλιξης. Ο νομοθέτης του 1929 έχει τη συνείδηση ότι πραγματοποιεί την αλλαγή που δεν έγινε το 1913 λέγοντας ότι η κυβέρνηση των φιλελευθέρων «ζητεί και πάλιν», μετά από 15 χρόνια, τη ριζική μεταμόρφωση της παιδείας και την εντάσσει στη γενικότερη ανορθωτική της πολιτική. \nΑρκετά από τα μέτρα που πάρθηκαν τότε είχαν περισσότερο πρακτικό παρά προοδευτικό χαρακτήρα. Π.χ. η εισαγωγή της δημοτικής γλώσσας στο σχολείο έγινε, γιατί ήταν αδύνατο να μεταδοθούν επαγγελματικές γνώσεις στην καθαρεύουσα. Τα μικτά σχολεία εξυπηρετούσαν και λόγους οικονομίας. Το πνεύμα όμως του ελληνικού σχολείου δεν άλλαξε. Μάλιστα με την πρώτη ευκαιρία είχαμε οπισθοδρόμηση κυρίως στο γλωσσικό ζήτημα.\nΈπειτα ήρθε η δικτατορία, η κατοχή και ο εμφύλιος και δεν ήταν δυνατό να παρουσιαστεί καμία πρόοδος. Έτσι κι αλλιώς δεν υπήρχαν ποτέ οι προϋποθέσεις.\n Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ. 163-166\n Όπως παραπάνω, σελ. 178-179\n Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ. 183\n Όπως παραπάνω, σελ. 184\n Σ. Μπουζάκη, Νεοελληνική Εκπαίδευση, Gutenberg, Αθήνα 1991, σελ. 90\n Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ. 197-198\n Όπως παραπάνω, σελ. 193-197\n Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ 202-207\n Όπως παραπάνω, σελ. 207-211\n Όπως παραπάνω, σελ. 163\n1951 ? 1963\nΤην διετία 1951-52 έχουμε δύο νομοσχέδια για την εκπαίδευση. Το πρώτο ήταν έργο του Κ. Γεωργούλη, ο οποίος ήταν απ? τα στελέχη της «συντηρητικής» παράταξης (αν και ξεκίνησε την σταδιοδρομία του σαν συνεργάτης της ομάδας των προοδευτικών στο περιοδικό «Παιδεία»). Το δεύτερο οφείλεται στον Ε. Παπανούτσο, από τους ηγέτες του εκπαιδευτικού δημοτικισμού. Αυτό δεν υποβλήθηκε τελικά λόγω πολιτικών προβλημάτων.\nΗ πίεση όμως για βελτίωση του εκπαιδευτικού συστήματος, ακόμα κι από κορυφαίους της «συντηρητικής» παράταξης, όπως ο Ν. Ι. Εξαρχόπουλος,  οδήγησε την κυβέρνηση στη συγκρότηση μιας Επιτροπής Παιδείας (1957).\nΑποστολή της επιτροπής αυτής ήταν να μελετήσει το πρόβλημα της εκπαίδευσης σ? όλη του την έκταση. Ύστερα από ένα χρόνο περίπου (1958) η επιτροπή κατάθεσε τα πορίσματά της, που στηρίζονταν σε 8 αρχές: \n1. «Η παιδεία είναι η πλέον θετική και παραγωγική επένδυσις» και γι? αυτό θα πρέπει να δοθεί σ? αυτήν απόλυτη προτεραιότητα.\n2. Είναι ανάγκη να διατεθούν γι? αυτήν περισσότερα κονδύλια.\n3. Η οργάνωση και το πρόγραμμα των σχολείων πρέπει να ανακαινισθούν.\n4. Πρέπει να παραμείνει ανθρωπιστική και κλασική η βάση της παιδείας.\n5. Τονίζεται η ενότητα του ελληνισμού (αρχαίου, μεσαιωνικού, νέου).\n6. Είναι ανάγκη να γίνει στροφή στην επαγγελματική εκπαίδευση.\n7. «Η παιδεία πρέπει να είναι κοινόν αγαθόν κι όχι προνόμιον ολίγων».\n8. «Το θέμα της εκπαίδευσης πρέπει να παύσει να αποτελεί αντικείμενον κομματικών ή προσωπικών ανταγωνισμών».\nΟι προτάσεις αυτές δεν ήταν ιδιαίτερα προοδευτικές, αλλά είχαν πληρότητα, επισήμαιναν ελλείψεις και υποδείκνυαν λύσεις. Έμειναν όμως προτάσεις, αφού μάλιστα επικρίθηκαν έντονα από την «Εταιρεία Ελλήνων Φιλολόγων».\nΜόλις το 1959 επιχειρείται κάποια στροφή προς την τεχνική εκπαίδευση και τις θετικές σπουδές με το Ν.Δ. 3971/1959, για την «Γενική, τεχνική και επαγγελματική εκπαίδευση». Στην εισηγητική έκθεση του νομοσχεδίου αυτού διατυπώνονται δύο βασικές αρχές: α0 οργάνωση της επαγγελματικής και τεχνικής παιδείας για την κάλυψη της ανάγκης της ταχείας και έντονης τεχνολογικής προόδου και β) προσφορά των αγαθών της ανθρωπιστικής παιδείας σε όσο το δυνατόν ευρύτερα στρώματα του λαού. \nΜε το διάταγμα αυτό ιδρύονται μερικές τεχνικές σχολές, μέσες και ανώτερες, και εισάγεται διάκριση τμημάτων κλασικής και πρακτικής κατεύθυνσης για τις τάξεις Δ΄, Ε΄, ΣΤ΄, του εξατάξιου γυμνασίου.\nΟι αλλαγές που προκαλούνται στην εκπαίδευση με το Ν.Δ. 3971/1959 είναι εντελώς επιφανειακές, γιατί δε θίγουν τα καίρια προβλήματα (γλώσσα, προγράμματα, βιβλία, εκπαίδευση διδακτικού προσωπικού κτλ.). Το κλασικό γυμνάσιο εξακολουθεί να απορροφά το μεγαλύτερο ποσοστό των μαθητών που τελειώνουν το δημοτικό (74%). \nΣτη διογκούμενη δυσαρέσκεια για τα εκπαιδευτικά ζητήματα έρχεται να προστεθεί η δημόσια διαφωνία της Μαθηματικής Εταιρείας με το Πολυτεχνείο σχετικά με τα θέματα των εισαγωγικών εξετάσεων και οι μεγάλες κινητοποιήσεις εκπαιδευτικών και φοιτητών που απαιτούν έμπρακτο ενδιαφέρον για την εκπαίδευση και αύξηση των κονδυλίων στο 15%. Μάλιστα η απεργία των καθηγητών και των δασκάλων χαρακτηρίστηκε από τη μεγάλη διάρκειά της, αλλά και τη σκληρή στάση του κράτους απέναντί τους, αν και είχαν την καθολική λαϊκή υποστήριξη. \nΣτο μεταξύ η έλλειψη προσωπικού στα σχολεία μέσης εκπαίδευσης, η ανεπάρκεια των υπαρχόντων σχολείων και άλλοι παράγοντες συντελούν στην εμφάνιση προβλημάτων που κρατάνε μέχρι σήμερα. Αναπτύσσεται ιδιαίτερα η ιδιωτική εκπαίδευση και κυρίως τα φροντιστήρια. Ταυτόχρονα λόγω του συνωστισμού στα ΑΕΙ χιλιάδες νέοι φεύγουν στο εξωτερικό για να σπουδάσουν.\nΤέλος, στην περίοδο 1950-60 τα επιστημονικά ρεύματα της προσχολικής αγωγής των διαφόρων χωρών εισχώρησαν και στην Ελλάδα με αποτέλεσμα τη ριζική αλλαγή της εργασίας στα νηπιαγωγεία. Η πολιτεία με το Β.Δ. 494/1962, ορίζει το αναλυτικό πρόγραμμα του νηπιαγωγείου και καθορίζει το σκοπό τους.\nΗ Ελλάδα βρίσκεται σε περίοδο ανασυγκρότησης έπειτα από τον εμφύλιο πόλεμο. Η ένταξη της χώρας στο Συμβούλιο της Ευρώπης (1952), το ΝΑΤΟ (1952) και η σύνδεσή της με την Κοινή Αγορά (1961) δείχνουν τον προσανατολισμό και τις εξαρτήσεις που θα έχει από δω και πέρα η χώρα. Προοδευτικές αλλαγές δεν μπορούν να γίνουν. Τα κονδύλια για την εκπαίδευση είναι χαμηλότατα και φτάνουν το 1,8% επί του εθνικού εισοδήματος, ενώ για την ίδια περίοδο (1956-57) το ποσοστό για τις στρατιωτικές δαπάνες φτάνει στο 53% του προϋπολογισμού. \nΟι όποιες αλλαγές προτίθεται να εφαρμόσει το κράτος (π.χ. τεχνική εκπαίδευση) προσκρούουν στη νοοτροπία που έχει γενικότερα διαμορφωθεί ύστερα από τόσα χρόνια ακινησίας για τον προσανατολισμό της εκπαίδευσης. Ο κόσμος είναι δύσπιστος? και μόνο η εξαγγελία μεταρρύθμισης αρκεί για να διατυπωθούν επιφυλάξεις.\nΤα συμπεράσματα του Δ΄ Πανσπουδαστικού Συνεδρίου  (κείμενα και αποφάσεις, Α΄, Αθήνα 1963, σελ. 3) δείχνουν ανάγλυφα την κατάσταση στην οποία είχε περιέλθει η εκπαίδευση.\n« ?Τη στυφή γεύση της απογοήτευσης και της οδύνης νοιώθουμε, όταν 130 χρόνια, αφ? ότου η πατρίδα μας υπάρχει σαν κράτος ελεύθερο, βρισκόμαστε στην ανάγκη να καταπιαστούμε ? στην θεωρία και την πράξη ? με προβλήματα, που αλλού πήραν θέση στα γυμνασιακά εγχειρίδια της ιστορίας?»\n Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ.225-227  Όπως παραπάνω, σελ. 229-233\n Όπως παραπάνω, σελ. 238\n Σ. Μπουζάκη, Νεοελληνική Εκπαίδευση, Gutenberg, Αθήνα 1991, σελ. 99  Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ. 251-256\n Σ. Μπουζάκη, Νεοελληνική Εκπαίδευση, Gutenberg, Αθήνα 1991, σελ. 96-97  Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ. 257-259\n1964 ? 1973\nΤο 1964 έρχεται στην εξουσία η «Ένωσις Κέντρου» με αρχηγό και πρωθυπουργό τον Γ. Παπανδρέου. Ο ίδιος ο πρωθυπουργός δείχνει έμπρακτα το ενδιαφέρον του για την παιδεία αναλαμβάνοντας και το Υπουργείο Παιδείας. Παίρνει ως συνεργάτες του το λογοτέχνη Λουκή Ακρίτα (υφυπουργός Παιδείας) και τον Ε. Παπανούτσο (Γενικός Γραμματέας).\nΗ κυβέρνηση Γ. Παπανδρέου θα υποβάλει στη Βουλή τρία σχέδια νόμου: το 1964 το νομοσχέδιο «Περί οργανώσεως και διοικήσεως της Γενικής (Στοιχειώδους και Μέσης) Εκπαιδεύσεως» (μετέπειτα Ν.Δ. 4379)  και το Μάιο του 1965 τα νομοσχέδια «Περί Τεχνικής Εκπαιδεύσεως» και «Περί ιδρύσεως Πανεπιστημίων».\nΗ εισηγητική έκθεση του Ν.Δ. 4379 θεωρεί ότι η παιδεία οφείλει να έχει «κατά βάσιν ουμανιστικόν χαρακτήρα» «προϋπόθεσιν και εγγύησιν δια την οικονομικήν ανάπτυξιν της χώρας και την πνευματικήν προκοπήν του Έθνους».\nΣτην εισηγητική έκθεση για την τεχνική εκπαίδευση τονίζεται ότι «η οικονομική πρόοδος της χώρας ευρίσκεται εις στενήν συνάρτησιν προς την ανάπτυξιν της επαγγελματικής, ιδία της τεχνικής εκπαιδεύσεως η οποία αποτελεί μιαν από τις βασικές της προϋποθέσεις».\nΤέλος, στην εισηγητική έκθεση του νομοσχεδίου για τα πανεπιστήμια επισημαίνεται η ανάγκη για την απόκτηση επιστημόνων υψηλού επιπέδου γιατί «? ούτε η πνευματική, ούτε η οικονομική μας πρόοδος θα πραγματοποιηθεί με ταχύν ρυθμόν, εάν δεν αποκτήσωμεν περισσότερους και καλύτερους επιστήμονας».\nΤα κύρια σημεία των τριών αυτών νομοσχεδίων είναι:\n- Επέκταση της υποχρεωτικής φοίτησης ως το 15ο έτος.\n- Κατάργηση των εισαγωγικών εξετάσεων στα γυμνάσια.\n- Ελεύθερη χρήση της δημοτικής γλώσσας στο σχολείο.\n- Διδασκαλία αρχαίων κειμένων από μεταφράσεις.\n- Καθιέρωση του ακαδημαϊκού απολυτηρίου (πανελλήνιες εξετάσεις, αντί για χωριστές εξετάσεις ανά σχολή).\n- Επέκταση της εκπαίδευσης των δασκάλων στα τρία χρόνια.\n- Ίδρυση του Παιδαγωγικού Ινστιτούτου.\n- Ίδρυση νέων πανεπιστημιακών μονάδων. \nΓια την υλοποίηση όλων αυτών προβλεπόταν και σημαντική αύξηση των κονδυλίων για την παιδεία ? πάγιο αίτημα ετών.\nΠαρά τις καινοτομίες της η εκπαιδευτική μεταρρύθμιση του 1964 δέχτηκε σφοδρές επιθέσεις (από τη Φιλοσοφική σχολή της Αθήνας, την Εταιρεία Ελλήνων Φιλολόγων, την Ομοσπονδία Λειτουργών Μέσης Εκπαίδευσης κλπ.). \nΗ κριτική εστιαζόταν στα παρακάτω:\n- Η μεταρρύθμιση υπονομεύει τα θεμέλια του Ελληνοχριστιανικού πολιτισμού.\n- Μελλοντικά τα αρχαία ελληνικά θα απομακρύνονταν απ? το σχολείο, γιατί η αρχαία ελληνική κληρονομιά διδασκόταν τώρα σε νεοελληνικές μεταφράσεις.\n- Επικρίθηκε η μείωση ή η κατάργηση των Λατινικών στο γυμνάσιο.\n- Επικρίθηκε επίσης η εισαγωγή της δημοτικής γλώσσας στο σχολείο.\nΗ αξιωματική αντιπολίτευση (ΕΡΕ) επικεντρώνει την κριτική της στην υπεράσπιση της κλασικής παιδείας και αμφισβητεί την δυνατότητα να εφαρμοστούν τα μεταρρυθμιστικά μέτρα. Ο Κ. Τσάτσος σε μια συζήτηση «στρογγυλής τραπέζης» που έγινε για τα εκπαιδευτικά θέματα υποστηρίζει ότι είναι περιττή η εισαγωγή του μαθήματος «Στοιχεία δημοκρατικού πολιτεύματος». Θα πει: «?ποιου πολιτεύματος, τυχόν, θα έπρεπε να γίνει μάθημα; Αφού το πολίτευμα είναι δημοκρατία! Είναι εκδήλωσις πείσματος η διατύπωσις αυτής της λέξεως και ουχί ουσίας. Και υποψίας ότι μπορεί να έρθη ένας υπουργός, να διατάξη την διδασκαλίαν του ολοκληρωτισμού ή του φασιστικού πολιτεύματος.» \nΕνάμιση χρόνο αργότερα, στις 5 Μαΐου 1967, διατάσσεται η διακοπή του μαθήματος «Στοιχείων δημοκρατικού πολιτεύματος»  από τη δικτατορία (όπως φαίνεται καλά έκανε και υποπτευόταν ο Γ. Παπανδρέου?). Βέβαια οι δικτάτορες δεν έμειναν μόνο σ? αυτό.\nΜε τον Α.Ν. 129/1967  καθιερώνεται η απλή καθαρεύουσα ως όργανο έκφρασης διδασκόντων και μαθητών στις Δ΄, Ε΄, ΣΤ΄ τάξεις του δημοτικού, στο γυμνάσιο, στις Παιδαγωγικές Ακαδημίες και τις Ανώτερες γενικά σχολές. Έχουμε ακόμα, επιστροφή στην 6/χρονη υποχρεωτική εκπαίδευση και εισιτήριες εξετάσεις για την εισαγωγή στο γυμνάσιο. Νωρίτερα με τον Α.Ν. 59/1967 καταργείται και το Παιδαγωγικό Ινστιτούτο. \nΣτη συνέχεια κατά τη διάρκεια της δικτατορίας διώκονται οι προοδευτικοί εκπαιδευτικοί όλων των βαθμίδων (εξορίες, φυλακίσεις), αλλά το σημαντικότερο είναι ότι έχουμε ένα «πάγωμα» στις ψυχές όλων.\nΕίναι γεγονός ότι η μεταρρύθμιση του 1964 είναι η πιο σοβαρή κι ολοκληρωμένη προσπάθεια για τη μεταβολή του πνεύματος που κυριαρχεί στη νεοελληνική εκπαίδευση (τυπολατρία, εγκυκλοπαιδισμός, ψευτοκλασικισμός, αρχαϊσμός κλπ.) από καταβολής του ελληνικού κράτους.\nΤα μέτρα που παίρνονται για την Παιδεία (9/χρονη υποχρεωτική φοίτηση, δωρεάν παιδεία, καθιέρωση της δημοτικής, αναβάθμιση της εκπαίδευσης των δασκάλων, ακαδημαϊκό απολυτήριο?) είναι οπωσδήποτε ριζοσπαστικά και θα συντελούσαν στον εκδημοκρατισμό και στον εκσυγχρονισμό της εκπαίδευσης. Παράλληλα έδιναν τη δυνατότητα ευκολότερης πρόσβασης στην εκπαίδευση στις κατώτερες κοινωνικές τάξεις, που μέχρι τότε για διάφορους λόγους, οικονομικούς κ.ά. δεν την είχαν.\nΗ στροφή στην τεχνική και επαγγελματική εκπαίδευση είχε σκοπό την παραγωγή εξειδικευμένου εργατικού δυναμικού εξαιτίας των κοινωνικοοικονομικών αναγκών της εποχής, αλλά έδινε και μια διέξοδο στο μονόδρομο της ελληνικής εκπαίδευσης.\nΌμως το σημαντικότερο αποτέλεσμα που είχε η σύντομη εφαρμογή του πρώτου εκπαιδευτικού νομοθετήματος ήταν ότι για πρώτη φορά διαβάστηκαν σε ελληνικό σχολείο και αγαπήθηκαν η Ιλιάδα, η Οδύσσεια και οι βιογραφίες του Πλουτάρχου, ενώ και οι καθηγητές αντιμετώπισαν με διαφορετικό τρόπο τα μαθήματά τους. \nΗ σπουδαία αυτή προσπάθεια αναχαιτίστηκε πρώτα από τα πολιτικά γεγονότα (επέμβαση του βασιλιά από 15 Ιουλίου 1965), έπειτα από τα πιο συντηρητικά τμήματα της ελληνικής αστικής τάξης (ΕΡΕ και αποστάτες του 1965) και τέλος από τη δικτατορία των συνταγματαρχών.\n Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ. 269-274\n Σπ. Ευαγγελόπουλου, Ιστορία της Νεοελληνικής Εκπαίδευσης, ΔΑΝΙΑ, Αθήνα 1987, τομ. Β΄, σελ.27-29 και\nΣ. Μπουζάκη, Νεοελληνική Εκπαίδευση, Gutenberg, Αθήνα 1991, σελ. 100-104\n Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ. 275-281 και Θ. Χατζηστεφανίδης, Ιστορία της Νεοελληνικής Εκπαίδευσης, Παπαδήμα, Αθήνα 1986, σελ. 302\n Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ. 289\n Όπως παραπάνω, σελ. 292\n Όπως παραπάνω, σελ. 294-295\n Όπως παραπάνω, σελ. 296-299\n Α. Δημαρά, Η μεταρρύθμιση που δεν έγινε, Νέα Ελληνική Βιβλιοθήκη, Αθήνα 1986, τομ. Β΄, σελ. 285-286\n1974 ? 1980\nΜετά τη μεταπολίτευση παρατηρήθηκε ένα ενδιαφέρον απ? όλες τις παρατάξεις για μια ουσιαστική μεταρρύθμιση.\nΤα γενικά πλαίσια αυτής της μεταρρύθμισης καθόρισε το νέο Σύνταγμα του 1975 (άρθρο 16). Μεταξύ των άλλων προβλέπει, ότι η Παιδεία « ?αποτελεί βασικήν αποστολήν του κράτους, έχει δε σκοπόν της την ηθικήν, πνευματικήν, επαγγελματικήν και φυσικήν αγωγήν των Ελλήνων, την ανάπτυξιν της εθνικής και θρησκευτικής συνειδήσεως και την διάπλασιν αυτών ως ελευθέρων και υπευθύνων πολιτών». Επίσης αναφέρει, ότι «τα έτη υποχρεωτικής φοιτήσεως δεν δύναται να είναι ολιγότερα των εννέα», και ακόμη «πάντες οι Έλληνες έχουν δικαίωμα δωρεάν παιδείας». \nΣτο μεταξύ άρχισε να ωριμάζει η σκέψη για σοβαρότερη ενασχόληση με το εκπαιδευτικό πρόβλημα, που εκκρεμούσε πολλές δεκαετίες. Έτσι, το 1975 ιδρύθηκε το Κέντρο Εκπαιδευτικών Μελετών και Επιμόρφωσης (ΚΕΜΕ).\nΤα επόμενα δύο χρόνια ψηφίζονται δύο νέοι νόμοι. Ο Ν. 309/1976 για την οργάνωση και διοίκηση της Γενικής εκπαίδευσης και ο Ν. 576/1977 για την Τεχνική και Επαγγελματική εκπαίδευση.\nΟι βασικές αρχές των νόμων αυτών είναι: \n- Παράταση της υποχρεωτικής φοίτησης από 6 σε 9 χρόνια. Κατάργηση των εξετάσεων για την εισαγωγή στο γυμνάσιο.\n- Η γενική δημόσια εκπαίδευση παρέχεται δωρεάν.\n- Επίσημη γλώσσα διδασκαλίας, βιβλίων και αντικειμένου διδασκαλίας σ? όλες τις βαθμίδες της εκπαίδευσης είναι η νεοελληνική, χωρίς ιδιωματισμούς και ακρότητες (Άρθρο 2, παρ. 1-2, Ν. 309/1976)\n- Στο γυμνάσιο διαβάζονται οι αρχαίοι συγγραφείς από μετάφραση.\n- Διαιρείται η δευτεροβάθμια εκπαίδευση σε 3/χρονο γυμνάσιο και 3/χρονο λύκειο. Το λύκειο έχει πολλαπλές κατευθύνσεις.\n- Οι απόφοιτοι του γυμνασίου μπορούν να φοιτήσουν χωρίς εξετάσεις σε μια τεχνική- επαγγελματική σχολή ή να δώσουν εξετάσεις και να συνεχίσουν στο λύκειο (είτε γενικό είτε τεχνικό).\n- Το πρόγραμμα των γενικών λυκείων προετοίμαζε τους μαθητές για την ανώτατη εκπαίδευση. Στη Β΄ και Γ΄ τάξη ο μαθητής μπορούσε να διαλέξει θετική κατεύθυνση ή θεωρητική-φιλολογική.\n- Τα τεχνικά-επαγγελματικά λύκεια θεωρούνταν ισότιμα των γενικών. Στόχος τους ήταν η προετοιμασία των μαθητών για τα ΑΕΙ ή για την ένταξή τους στην παραγωγή.\n- Για την εισαγωγή των μαθητών στις ανώτερες και ανώτατες σχολές γίνονται πανελλήνιες εξετάσεις, ενώ συνεκτιμούνται οι γενικοί βαθμοί της Β΄ και Γ΄ λυκείου, καθώς και οι βαθμοί στα κύρια μαθήματα των δύο αυτών τάξεων.\n- Ρυθμίζονται θέματα σχετικά με την διοίκηση και εποπτεία στην α/θμια και β/θμια εκπαίδευση. Για την διοίκηση ιδρύονται κεντρικά και περιφερειακά συμβούλια με αρμοδιότητες σε υπηρεσιακά θέματα (μεταθέσεις, αποσπάσεις κλπ.), ενώ την εποπτεία έχουν οι αντίστοιχοι γενικού επιθεωρητές και επόπτες.\nΤην ίδια περίοδο γίνεται και μια προσπάθεια για την καθιέρωση του θεσμού επιμόρφωσης των εκπαιδευτικών. Τότε ιδρύονται οι Σχολές Επιμόρφωσης Λειτουργών Μέσης Εκπαίδευσης (ΣΕΛΜΕ, 1977) και οι ΣΕΛΔΕ από το 1979 (για τους δασκάλους). Σύμφωνα με τους κανονισμούς τους οι σχολές αυτές προβλέπουν διάφορα προγράμματα για νεοδιόριστους, για νέους διευθυντές, ταχύρυθμα για ειδική ενημέρωση κλπ. Το βασικό όμως πρόγραμμα προβλέπει ετήσια επιμόρφωση για τους εκπαιδευτικούς που έχουν συμπληρώσει 5 χρόνια υπηρεσίας. Στα διδασκόμενα μαθήματα περιλαμβάνονται: παιδαγωγική, διδακτική, αξιοποίηση εποπτικών μέσων, νέες τεχνολογίες κ.ά.\nΤο παράδοξο της μεταρρύθμισης του 1976 είναι ότι θεσμοθετείται από τις συντηρητικές δυνάμεις, αυτές που είχαν πολεμήσει στο παρελθόν κάθε παρόμοια προσπάθεια εκσυγχρονισμού. Ο Μ. Ηλιού παρατηρεί σχετικά: «φαίνεται σαν ειρωνεία της Ιστορίας το γεγονός ότι η δεξιά παράταξη εμφανίστηκε να προτείνει τα μεταρρυθμιστικά μέτρα που τόσο λυσσαλέα είχε πολεμήσει μια δεκαετία πριν». \nΠράγματι, η νομοθετική επίλυση του γλωσσικού ζητήματος, η επέκταση της υποχρεωτικής φοίτησης, η στροφή στην επαγγελματική εκπαίδευση αποτελούν τα κύρια σημεία και της μεταρρύθμισης του 1964.\nΜετά από μια προσεκτική παρατήρηση θα διαπιστώσουμε ότι η συντηρητική παράταξη «έκανε την ανάγκη φιλότιμο» και προχώρησε σ? αυτές τις αλλαγές.\nΣυγκεκριμένα, η καθιέρωση της δημοτικής, η 9χρονη υποχρεωτική εκπαίδευση και η διδασκαλία των αρχαίων από μεταφράσεις έρχονται σαν επακόλουθο συγκεκριμένων αναγκών. Την εποχή αυτή (1971) οι αναλφάβητοι φτάνουν στο 14% του πληθυσμού και οι ημιαναλφάβητοι (λειτουργικός αναλφαβητισμός) στο 25%.  Σ? αυτό είχε παίξει μεγάλο ρόλο η μακροχρόνια εκκρεμότητα του γλωσσικού ζητήματος, που είχε επισημοποιήσει την ανειλικρίνεια και μείωνε σταθερά την αντιληπτική ικανότητα των μαθητών.\nΗ στροφή στην τεχνική και επαγγελματική εκπαίδευση οφειλόταν σε μια σειρά εξωτερικών και εσωτερικών παραγόντων. Η είσοδος της χώρας στην ΕΟΚ, η επανένταξή της στο ΝΑΤΟ και η εισροή ξένων κεφαλαίων απαιτούσαν την προσαρμογή της ελληνικής εκπαίδευσης στις νέες οικονομικές και κοινωνικές συνθήκες.\nΕπίσης, έπρεπε να αντιμετωπιστεί το πρόβλημα της υπερπαραγωγής αποφοίτων γυμνασίου που συνωστίζονταν για να μπουν στα πανεπιστήμια, αλλά και της μεγάλης παραγωγής πτυχιούχων κλασικών σπουδών. Γι? αυτό καθιερώθηκε ένα σύστημα εξετάσεων που αποθάρρυνε την εισαγωγή στο πανεπιστήμιο και διευκόλυνε την είσοδο στις τεχνικές και επαγγελματικές σχολές.\nΤελικά, όπως αποδείχθηκε από την εφαρμογή της μεταρρύθμισης αυτής, οι κύριοι στόχοι (πλην της καθιέρωσης της δημοτικής) δεν επιτεύχθηκαν.\nΑυτό συνέβη γιατί περιορίστηκε σε εξωτερικά χαρακτηριστικά της εκπαίδευσης (οργάνωση, διοίκηση) και παραμέλησε θέματα όπως, τα βιβλία, τα αναλυτικά προγράμματα, νέες μεθόδους κλπ.\nΑπό την άλλη πλευρά οι μαθητές και οι οικογένειές τους, δεν πείστηκαν ? δικαιολογημένα ? για τις δυνατότητες που έδινε η τεχνική και επαγγελματική εκπαίδευση και έτσι προτιμούσαν το γενικό λύκειο που οδηγούσε ασφαλέστερα στο πανεπιστήμιο.\nΣτον κρίσιμο τομέα της αναβάθμισης των εκπαιδευτικών που ήταν ? και είναι- ο σημαντικότερος παράγοντας για την επιτυχία κάθε μεταρρύθμισης, λίγα έγιναν. Οι Παιδαγωγικές Ακαδημίες λειτουργούσαν με προγράμματα του 1933, ενώ οι ΣΕΛΔΕ και ΣΕΛΜΕ είχαν ρυθμούς απορρόφησης που προϋπόθεταν υπεραιωνόβιους εκπαιδευτικούς!\nΣυνεπώς η μεταρρύθμιση του 1976 δεν πέτυχε, γιατί προδόθηκε από την διστακτικότητα, την έλλειψη προγραμματισμού, την προχειρότητα, την έλλειψη μέσων και υποδομών, αλλά κυρίως γιατί ήρθε καθυστερημένα.\nΤώρα πια χρειαζόταν μια ριζοσπαστική αλλαγή στην εκπαίδευση με επανακαθορισμό των στόχων και της φιλοσοφίας της.\n Σπ. Ευαγγελόπουλου, Ιστορία της Νεοελληνικής Εκπαίδευσης, ΔΑΝΙΑ, Αθήνα 1987, τομ. Β΄, σελ. 31\n Σ. Μπουζάκη, Νεοελληνική Εκπαίδευση, Gutenberg, Αθήνα 1991, σελ. 113-116\n Σ. Μπουζάκη, Νεοελληνική Εκπαίδευση, Gutenberg, Αθήνα 1991, σελ. 116\n Όπως παραπάνω, σελ. 116-117\n1981 ? 1985\nΤο 1981 αναλαμβάνει τη διακυβέρνηση της χώρας η σοσιαλιστική κυβέρνηση του Α. Παπανδρέου. Η κυβέρνηση αυτή λαμβάνει τα παρακάτω μεταρρυθμιστικά μέτρα κατά την περίοδο 1981-84. \n- Καθιερώνεται η δημοτική γλώσσα ως επίσημη του κράτους.\n- Καθιερώνεται το μονοτονικό σύστημα (Π.Δ. 297/1982).\n- Καταργούνται οι γενικοί διευθυντές και οι επόπτες της διοίκησης της εκπαίδευσης (Ν. 1232/1982).\n- Καταργούνται οι επιθεωρητές της α/θμιας και β/θμιας εκπαίδευσης και καθιερώνεται ο θεσμός του σχολικού συμβούλου (Ν. 1304/1982). Έργο του Σχολικού Συμβούλου είναι η επιστημονική και παιδαγωγική καθοδήγηση των εκπαιδευτικών και η συμμετοχή του στην αξιολόγηση και την επιμόρφωσή τους. Με τον ίδιο νόμο ιδρύονται διευθύνσεις και γραφεία εκπαίδευσης.\n- Με το Ν. 1268/1982 (Νόμος ? Πλαίσιο) «για τη λειτουργία των Ανωτάτων Εκπαιδευτικών Ιδρυμάτων», καταργείται η έδρα, κατοχυρώνεται και διασφαλίζεται το πανεπιστημιακό άσυλο και η ελευθερία διακίνησης των ιδεών, θεμελιώνονται δημοκρατικές διαδικασίες με συμμετοχή όλων των φορέων της πανεπιστημιακής κοινότητας στη διδασκαλία, την έρευνα και τη διοίκηση και εξασφαλίζεται ο ακαδημαϊκός και κοινωνικός έλεγχος στα ΑΕΙ μέσω της λειτουργίας της Εθνικής Ακαδημίας Γραμμάτων και Επιστημών (ΕΑΓΕ) και του Συμβουλίου Ανωτάτης Παιδείας (ΣΑΠ).\n- Ιδρύονται πανεπιστημιακά παιδαγωγικά τμήματα 4ετούς φοίτησης (Ν. 1268/1982).\n- Καταργούνται τα ΚΑΤΕΕ και την θέση τους παίρνουν τα Τεχνολογικά Εκπαιδευτικά Ιδρύματα (ΤΕΙ, 1983).\n· Ψηφίζεται νέος κανονισμός μαθητικών κοινοτήτων.\n· Γράφονται καινούρια βιβλία για μαθητές και δασκάλους και συντάσσονται νέα αναλυτικά προγράμματα.\n- Επίσης καταργούνται οι εξετάσεις για την εισαγωγή στα λύκεια και αλλάζει το σύστημα εισαγωγής στα ΑΕΙ (1983).\nΣτις 5-2-1985 ο υπουργός Παιδείας Απ. Κακλαμάνης καταθέτει στη Βουλή το σχέδιο νόμου «για τη δομή και λειτουργία της Πρωτοβάθμιας και Δευτεροβάθμιας Εκπαίδευσης». Ο νόμος αυτός (1566/1985) ψηφίζεται από τη Βουλή και έχει ως βασικότερες αρχές του τις παρακάτω: \n1. «Σκοπός της Πρωτοβάθμιας και Δευτεροβάθμιας Εκπαίδευσης είναι να συμβάλλει στην ολόπλευρη, αρμονική και ισόρροπη ανάπτυξη των διανοητικών και ψυχοσωματικών δυνάμεων των μαθητών, ώστε ανεξάρτητα από φύλο και καταγωγή, να έχουν τη δυνατότητα να εξελιχθούν σε ολοκληρωμένες προσωπικότητες και να ζήσουν δημιουργικά» (Άρθρο 1, παρ. 1).\n2. «Βασικοί συντελεστές για την επιτυχία των παραπάνω σκοπών είναι: η προσωπικότητα και η κατάρτιση του προσωπικού όλων των κλάδων και των βαθμίδων της εκπαίδευσης, τα αναλυτικά προγράμματα, τα σχολικά βιβλία και τα λοιπά διδακτικά μέσα και η σωστή χρήση τους, η εξασφάλιση των αναγκαίων προϋποθέσεων και μέσων για την απρόσκοπτη λειτουργία των σχολείων και η δημιουργία του απαραίτητου παιδαγωγικού κλίματος με την ανάπτυξη αρμονικών διαπροσωπικών σχέσεων στο σχολείο και την τάξη και με το σεβασμό προς την προσωπικότητα του κάθε μαθητή» (Άρθρο 1, παρ. 2).\n3. «Γλώσσα διδασκαλίας, που αποτελεί και αντικείμενο συστηματικής διδασκαλίας και γλώσσα των διδακτικών βιβλίων των μαθητών και των βιβλίων των εκπαιδευτικών είναι η δημοτική, όπως διαμορφώνεται από το λαό και τη δόκιμη λογοτεχνία, χωρίς την αυτούσια μεταφορά ξένων λέξεων»(Άρθρο 1, παρ. 4).\n4. Η πρωτοβάθμια εκπαίδευση παρέχεται στα νηπιαγωγεία και στα δημοτικά. Η δευτεροβάθμια εκπαίδευση παρέχεται από τα γυμνάσια και τα λύκεια καθώς και τις τεχνικές και επαγγελματικές σχολές.\n5. Η φοίτηση είναι 9χρονη υποχρεωτική (6ετής στο δημοτικό και 3ετής στο γυμνάσιο).\n6. Η φοίτηση στα νηπιαγωγεία είναι 2ετής.\n7. Τα λύκεια λειτουργούν ως γενικά, κλασικά, τεχνικά-επαγγελματικά και ενιαία πολυκλαδικά. (Σημ: Τα ενιαία πολυκλαδικά λύκεια είναι μια καινοτομία. Πρόκειται για ένα τύπο λυκείου που ενσωματώνει τη γενική με την τεχνική-επαγγελματική εκπαίδευση).\n8. Ιδρύονται τεχνικές-επαγγελματικές σχολές οι απόφοιτοι των οποίων εξειδικεύονται σε επιχειρήσεις με την φροντίδα του Οργανισμού Απασχόλησης Εργατικού Δυναμικού (ΟΑΕΔ).\n9. Ιδρύονται σχολικά εργαστηριακά κέντρα (ΣΕΚ), για την παρακτική άσκηση των μαθητών των τεχνικών-επαγγελματικών λυκείων, των ενιαίων πολυκλαδικών και των τεχνικών-επαγγελματικών σχολών.\n10. Επανιδρύεται το Παιδαγωγικό Ινστιτούτο, που αποτελεί ανεξάρτητη δημόσια υπηρεσία (υπαγόμενη στο ΥΠΕΠΘ), ενώ καταργείται το ΚΕΜΕ.\n11. Οργανώνεται η επιμόρφωση των εκπαιδευτικών που διακρίνεται σε:\n- Εισαγωγική επιμόρφωση (για νεοδιόριστους ή προς διορισμό εκπαιδευτικούς).\n- Ετήσια επιμόρφωση (για εκπαιδευτικούς με 5χρονη υπηρεσία και άνω).\n- Περιοδική επιμόρφωση (για περιπτώσεις αλλαγής βιβλίων, προγραμμάτων κλπ.)\nΤην ευθύνη για την επιμόρφωση των εκπαιδευτικών έχει το Παιδαγωγικό Ινστιτούτο και γίνεται στα Περιφερειακά Επιμορφωτικά Κέντρα (ΠΕΚ).\n12. Ρυθμίζονται μια σειρά άλλων ζητημάτων όπως:\n· Εισάγεται η ξένη γλώσσα στα δημοτικά.\n· Η διδασκαλία της φυσικής αγωγής, της μουσικής και των καλλιτεχνικών μαθημάτων ανατίθεται σε εξειδικευμένο προσωπικό.\n· Λαμβάνεται μέριμνα για την ειδική αγωγή.\n- Καταργούνται τα πρότυπα σχολεία και ιδρύονται πειραματικά.\nΆλλη σημαντική καινοτομία του Ν. 1566/1985 είναι η καθιέρωση του δημοκρατικού προγραμματισμού στην εκπαίδευση.\nΑυτός κινείται σε τρία επίπεδα (εθνικό, νομαρχιακό, τοπικής αυτοδιοίκησης). Ανώτερο όργανο δημοκρατικού προγραμματισμού είναι το Εθνικό Συμβούλιο Παιδείας (Ε.ΣΥ.Π), που «εισηγείται στην κυβέρνηση θέματα εκπαιδευτικής πολιτικής για όλες τις βαθμίδες της εκπαίδευσης, παιδείας, συνεχιζόμενης εκπαίδευσης και λαϊκής επιμόρφωσης» (Άρθρο 48, παρ. 1). Πρόεδρός του είναι ο υπουργός Παιδείας, ενώ συμμετέχουν σ? αυτό άλλοι αρμόδιοι υπουργοί και εκπρόσωποι όλων των ενδιαφερόμενων φορέων.\nΣε επίπεδο νομού έχουμε τις Νομαρχιακές επιτροπές παιδείας. Πρόεδρος είναι ο νομάρχης, ενώ μέλη είναι οι σχολικοί σύμβουλοι, οι προϊστάμενοι διευθύνσεων εκπαίδευσης καθώς και εκπρόσωποι γονέων και εκπαιδευτικών. Ασχολείται με ζητήματα όπως ίδρυση, κατάργηση σχολείων, κατανομή πιστώσεων στους ΟΤΑ, διοργάνωση σεμιναρίων για γονείς κλπ.\nΣτο επίπεδο της Τοπικής Αυτοδιοίκησης συγκροτούνται οι δημοτικές επιτροπές παιδείας. Πρόεδρος σ? αυτές είναι ο δήμαρχος και μέλη οι διευθυντές των γραφείων εκπαίδευσης, εκπρόσωποι των γονέων και των εκπαιδευτικών. Οι επιτροπές αυτές εισηγούνται στο δήμαρχο πάνω σε ζητήματα υλικοτεχνικής υποδομής των σχολείων, λειτουργικών δαπανών, κατανομής πιστώσεων κλπ.\nΔημοσιευμένο στην ιστοσελίδα http://www.eduportal.gr/ από τον Γιάννη Σαλονικίδη, δασκάλου\nΤελευταία Ενημέρωση (Παρασκευή, 13 Μάιος 2016 23:17)\nΑρχική σελίδα Άρθρα Ιστορία της Νεοελληνικής εκπαίδευσης (2ο μέρος)\ntwitter 3ου Λυκείου\nΗ ΑΘΗΝΑ ΑΠΟ WEB CAMERA\nΕλληνική Πύλη Παιδείας (απο eduportal.gr)\nΕκπαίδευση στο επιχειρείν\nΑιτήσεις πιστοποίησης Β1 επιπέδου Τ.Π.Ε.\n© 3ο Γενικό Λύκειο Ζωγράφου\nΕπιμέλεια - Κατασκευή ιστότοπου